qundao/data-zh-poetry huggingface dataset:
次韵江谢送花倡酬三首·其二
作者：朱松
朝代：宋

娟娟花竹凈名家，阅世夸毗浪怨嗟。
愿挈众生辞热恼，知君久学妙莲华。
次韵汪彦允见寄
作者：朱松
朝代：宋
体裁：七言律诗

北苑乖期恨昔年，异乡牢落梦江天。约游汗漫传新句，许出婵娟有旧缘。种种鬓丝何计换，摇摇心旆不胜悬。归耕要伴君难老，相与笞鸾作散仙。
次韵答梦得送荆公墨刻
作者：朱松
朝代：宋

相马评书世未知，要从风骨识权奇。半山妙墨翻风雨，尚有典刑今复谁。
次韵答梦得送荆公墨刻
作者：朱松
朝代：宋

相马评书世未知，要从风骨识权奇。
半山妙墨翻风雨，尚有典刑今復谁。
次韵罗源谢成章作不烹鸣鸡诗
作者：朱松
朝代：宋

彼美司晨族，胶胶职效鸣。为怜君子操，宁乏小人羹。恩重栖时稳，心危失旦惊。未甘乌转夜，聊学雁全生。结客观酣斗，要君事割烹。那知竞辰子，力学务时成。
次韵罗源谢成章作不烹鸣鸡诗
作者：朱松
朝代：宋

彼美司晨族，胶胶职效鸣。
为怜君子操，宁乏小人羹。
恩重栖时稳，心危失旦惊。
未甘乌转夜，聊学鴈全生。
结客观酣鬬，要君事割烹。
那知竞辰子，力学务时成。
次韵菊坡
作者：朱松
朝代：宋

露浥秋英湿晓阴，小坡新斸伫幽寻。似欺兰畹方披羽，聊对风卮旋屑金。采采绕篱吟欲就，垂垂压帽醉难任。使君致主唐虞了，三径无忘此日心。
次韵菊坡
作者：朱松
朝代：宋

露浥秋英湿晓阴，小坡新斸伫幽寻。
似欺兰畹方披羽，聊对风巵旋屑金。
采采遶篱吟欲就，垂垂压帽醉难任。
使君致主唐虞了，三径无忘此日心。
次韵谢绰中游报国寺诗
作者：朱松
朝代：宋

掩关味诗书，青简亦已槁。相携出东城，及此风日好。僧檐覆溪渌，共取一尊倒。眷此松桂阴，不接车马道。慇勤玩流光，齿发行且老。诸公奠九鼎，帝室欣再造。优游容我辈，放浪事幽讨。念君东山姿，文字富天藻。风期在经纶，弹冠苦不早。宁知如子云，白首太玄草。
次韵谢绰中游报国寺诗
作者：朱松
朝代：宋

掩关味诗书，青简亦已槁。
相携出东城，及此风日好。
僧檐覆溪渌，共取一尊倒。
眷此松桂阴，不接车马道。
慇懃玩流光，齿髮行且老。
诸公奠九鼎，帝室欣再造。
优游容我辈，放浪事幽讨。
念君东山姿，文字富天藻。
风期在经纶，弹冠苦不早。
宁知如子云，白首太玄草。
次韵邓天启游南国
作者：朱松
朝代：宋

秋犬吠夷门，谁能拊其背。怀安壮士羞，窃食替操耒。无由一当虏，郁郁嚼齿碎。故人何自来，适与芳时对。笑我尘土中，勃窣守阛阓。城南出携手，远取韩孟配。心期汗漫游，目极泬寥内。舞雩追点也，岘首略湛辈。豫愁君兴阑，复遣我心愦。归来疑梦断，清境皎不昧。哦君斜川诗，汲井沃枯肺。愿言荐清庙，勿赋风雨晦。
次韵邓天启游南国
作者：朱松
朝代：宋

秋犬吠夷门，谁能拊其背。
怀安壮士羞，窃食替操耒。
无由一当虏，鬰鬰嚼齿碎。
故人何自来，适与芳时对。
笑我尘土中，勃窣守阛阓。
城南出携手，远取韩孟配。
心期汗漫游，目极泬寥内。
舞雩追点也，岘首畧湛辈。
豫愁君兴阑，復遣我心愦。
归来疑梦断，清境皎不昧。
哦君斜川诗，汲井沃枯肺。
愿言荐清庙，勿赋风雨晦。
次韵郑德与归舟中感怀
作者：朱松
朝代：宋

两牛鸣地隔寒流，病起相望客鬓秋。闻道唤船归别浦，坐怀联策倚沧洲。骚人空复惊摇落，胡贾何须叹滞留。会拥蒙冲入河渭，看君黄色上眉头。
次韵郑德与归舟中感怀
作者：朱松
朝代：宋

两牛鸣地隔寒流，病起相望客鬓秋。
闻道唤船归别浦，坐怀联策倚沧洲。
骚人空復惊摇落，胡贾何须叹滞留。
会拥蒙衝入河渭，看君黄色上眉头。
次韵酬求道人
作者：朱松
朝代：宋

听君话匡庐，风月妙无价。
垆峯忽在前，俛仰疑幻化。
新诗未出袖，光怪炯如射。
悬知得力处，岛可不足跨。
家山为谁留，铛粥香䆉䅉。
我亦怀秋江，波清鸿鴈下。
次韵酬求道人
作者：朱松
朝代：宋

听君话匡庐，风月妙无价。垆峰忽在前，俛仰疑幻化。新诗未出袖，光怪炯如射。悬知得力处，岛可不足跨。家山为谁留，铛粥香䆉稏。我亦怀秋江，波清鸿雁下。
次韻劉仲高懷外舅家梅花
作者：朱松
朝代：宋

柯山月下嬋娟影，前度劉郎餘故情。
詩成回首戀三宿，我亦惜花癡半生。
鴈沉寒水菩提長，蟲蝕真詮章句清。
西湖懸絕得鸞喙，可但能專五字城。
次韻和吳駿卿
作者：朱松
朝代：宋

學道日已媮，干時心同嬾。
同懷能幾人，俛仰風雨散。
晚得吳王孫，抱釁戢高翰。
由來清廟質，不賦白石爛。
笑我塵土中，坐受微粟絆。
新詩中音會，天律度絃管。
未能載酒問，但作焚硯歎。
况聞翻貝葉，一悟了真幻。
文章廼兒劇，安用黑白判。
何時商畧此，得酒不待勸。
次韻團練君侯新居二詩·其一
作者：朱松
朝代：宋

江村結屋老垂垂，詩乞榿栽手自移。
他日南樓看鴟集，莫忘烟雨狎鷗時。
次韻團練君侯新居二詩·其二
作者：朱松
朝代：宋

一錢未辦買雲山，突兀何時屋萬間。
歲晚投簪來卜築，柴門分占碧孱顔。
次韻堯端試茶
作者：朱松
朝代：宋

龍文新夸薦緗羅，園吏分嘗苦未多。
自瀹雲腴𣂏露井，坐知雪粒采陽坡。
撐腸君要澆黄卷，愛酒渠方捲白波。
我亦箇中殊不淺，斷無蹤跡到無何。
次韻夢得淺紅芍藥長句
作者：朱松
朝代：宋

十日愁陰病不出，卧看春歸無計惜。
詩翁遣送淮海春，衰眼熨開雲霧拆。
胭脂注臉勻未遍，肉紅借酒生真色。
了知造物著意深，傾倒春工不餘力。
年來不顧溱洧女，載酒非公復安適。
且將妙句寫餘妍，欲立佳名付精識。
一春頗困歌酒汙，回首紛華三太息。
願言乞與洗心方，歸對爐香誦周易。
次韻夢得見示之什
作者：朱松
朝代：宋

居楚求齊音，美惡不同土。
喧豗俗物華，群復有佳處。
時從玉璧人，商畧窮萬古。
詩如粟牛戲，誤得摩頂許。
望道渺逾遠，久生真暫寓。
忍持尺璧陰，空作秋蟲語。
微言儻傾倒，河漢濯肺腑。
向來說詩口，自此行可杜。
次韻夢得見示長篇
作者：朱松
朝代：宋

雉馴不因媒，鳩暖自呼婦。
詩成桃李陰，知是霹靂手。
簿書我亦厭，丘壑渠自有。
却憐支離疏，飽食得薪槱。
俗夫嘗世味，甘苦半噦嘔。
知公超然處，心跡兩無垢。
愁陰老芳物，蟲鳥故相誘。
浪蕊費收拾，柔條可結揉。
豈無我輩人，一醉開笑口。
那知市門底，客倦枕兩肘。
眼高可人稀，命蹇亨運偶。
平生願執鞭，見謂予小友。
細觀愷悌心，宜在帝左右。
却來塵埃中，寂寞對五柳。
鷇音藏鵠羽，正待荆雞剖。
學政容窺譜，問字當載酒。
虛名翻誤夢，恐坐箕與斗。
言詩終不稱，永愧賦瓊玖。
次韻希旦喜雨
作者：朱松
朝代：宋

驕陽挾酷暑，何啻虎而翼。
高田土可篩，况廼耕與殖。
風伯真可訟，雲合吹復拆。
那知下土民，糟粕配橡實。
古佛棲巖隈，旱沴豈吾責。
應緣賢令尹，閔雨丐法力。
積陰暝山谷，流潤凄几格。
朝來賀客散，置酒浣愁疾。
古詩成雲外，險句動潜蟄。
旋看蓑笠出，競喜溝澮溢。
讙言令與佛，念我一何悉。
嗟我困蒿藜，最覺民可恤。
何當問牛喘，免使訴魚失。
九關虎豹守，懷此欲安適。
誰哉此心同，吾飽將何日。
次韻張漕茶山喜雨
作者：朱松
朝代：宋

天公積憤何曾雪，遑恤茶工貪攬擷。
無聊桃李困遲遲，暗白蔫紅飛亂擷。
誰疏天漢下穹窿，苦厭風霾昏嵽嵲。
行臺使者掃雲手，釃酒叢祠拜靈蕝。
歸來一雨動三日，溝壑遺民起垂絕。
豈唯槍旗各呈露，更喜筍蕨爭芽茁。
明朝擊鼓萬指集，雲蹬携籝穿曲折。
紅塵一騎天容開，顧渚蒙山坐銷歇。
帝觴嘗罷思苦口，公如子牟心魏闕。
金鑾諫舌夜生塵，回首山中記同啜。
次韻彥繼用前輩韻三首·別歲
作者：朱松
朝代：宋

舊歲已趣駕，爲我不少遲。
凡心畏增年，而歲豈容追。
丈夫有蠖屈，牢落天南涯。
收功英妙年，豪傑彼一時。
寧當如秦越，坐視瘠與肥。
鄰翁意誠厚，酌酒寬愁悲。
慇懃何時忘，祝我致好辭。
撫世非吾事，諸公正扶衰。
次韻彥繼用前輩韻三首·守歲
作者：朱松
朝代：宋

庭燎夜未央，旌旗煥龍蛇。
九門一放鎖，萬馬誰能遮。
亂離憶舊事，安眠夢無何。
目眩燈燭光，坐厭兒女譁。
念此亦土風，雖癡不容撾。
更爲盧白戲，紛爭起橫斜。
故歲不足計，新歲莫蹉跎。
努力誦書史，從人笑翁誇。
次韻彥繼用前輩韻三首·餽歲
作者：朱松
朝代：宋

歲晚追土風，獨甕誰與佐。
人心感流光，臺餽屏奇貨。
雞豚取牢柵，門戶隨小大。
去鄉二十年，憶此但愁卧。
兒癡元未識，但索梨飣坐。
何時鴉識村，莫作馿轉磨。
不須志四方，教子求寡過。
歸哉及强健，老去煩劑和。
次韻李堯端見嘲食蕨
作者：朱松
朝代：宋

真人官府未夤緣，且向龍山作散仙。
春入曉痕催采蕨，雨翻泥隴憶歸田。
蔬腸我若枵蟬腹，詩格君如擊鶻拳。
筯下萬錢謀更鄙，諸公飽死太官羶。
次韻江謝送花倡酬三首·其一
作者：朱松
朝代：宋

幽樹團團謝傅家，凌寒方澤共驚嗟。
要知折寄殷勤意，鶗鴂那能病物華。
次韻江謝送花倡酬三首·其三
作者：朱松
朝代：宋

乘桴何計去浮家，學舞空餘短袖嗟。
自笑繽紛蘭佩老，欲將心迹問重華。
次韻江謝送花倡酬三首·其二
作者：朱松
朝代：宋

娟娟花竹凈名家，閲世夸毗浪怨嗟。
願挈衆生辭熱惱，知君久學妙蓮華。
次韻汪彥允見寄
作者：朱松
朝代：宋

北苑乖期恨昔年，異鄉牢落夢江天。
約遊汗漫傳新句，許出嬋娟有舊緣。
種種鬢絲何計換，摇摇心旆不勝懸。
歸耕要伴君難老，相與笞鸞作散仙。
次韻答夢得送荆公墨刻
作者：朱松
朝代：宋

相馬評書世未知，要從風骨識權奇。
半山妙墨翻風雨，尚有典刑今復誰。
次韻羅源謝成章作不烹鳴雞詩
作者：朱松
朝代：宋

彼美司晨族，膠膠職效鳴。
爲憐君子操，寧乏小人羹。
恩重棲時穩，心危失旦驚。
未甘烏轉夜，聊學鴈全生。
結客觀酣鬬，要君事割烹。
那知競辰子，力學務時成。
次韻菊坡
作者：朱松
朝代：宋

露浥秋英濕曉陰，小坡新斸佇幽尋。
似欺蘭畹方披羽，聊對風巵旋屑金。
采采遶籬吟欲就，垂垂壓帽醉難任。
使君致主唐虞了，三徑無忘此日心。
次韻謝綽中遊報國寺詩
作者：朱松
朝代：宋

掩關味詩書，青簡亦已槁。
相携出東城，及此風日好。
僧簷覆谿淥，共取一尊倒。
眷此松桂陰，不接車馬道。
慇懃玩流光，齒髮行且老。
諸公奠九鼎，帝室欣再造。
優遊容我輩，放浪事幽討。
念君東山姿，文字富天藻。
風期在經綸，彈冠苦不早。
寧知如子雲，白首太玄草。
次韻鄧天啟遊南國
作者：朱松
朝代：宋

秋犬吠夷門，誰能拊其背。
懷安壯士羞，竊食替操耒。
無由一當虜，鬰鬰嚼齒碎。
故人何自來，適與芳時對。
笑我塵土中，勃窣守闤闠。
城南出携手，遠取韓孟配。
心期汗漫遊，目極泬寥內。
舞雩追點也，峴首畧湛輩。
豫愁君興闌，復遣我心憒。
歸來疑夢斷，清境皎不昧。
哦君斜川詩，汲井沃枯肺。
願言薦清廟，勿賦風雨晦。
次韻鄭德與歸舟中感懷
作者：朱松
朝代：宋

兩牛鳴地隔寒流，病起相望客鬢秋。
聞道喚船歸別浦，坐懷聯策倚滄洲。
騷人空復驚摇落，胡賈何須歎滯留。
會擁蒙衝入河渭，看君黄色上眉頭。
次韻酬求道人
作者：朱松
朝代：宋

聽君話匡廬，風月妙無價。
罏峯忽在前，俛仰疑幻化。
新詩未出袖，光怪炯如射。
懸知得力處，島可不足跨。
家山爲誰留，鐺粥香䆉䅉。
我亦懷秋江，波清鴻鴈下。
止戈堂
作者：朱松
朝代：宋

高堂岩岩面势尊，洞见万井开重门。
元戎务简玉帐静，缓带酌客娱朝昏。
忆初饿隶起篁竹，一啸千里来黥髠。
将军揽镜媚巾帼，何异搏虎驱狐豚。
只今休父八州牧，身佩重寄忧元元。
惊尘错莫羽书密，虽有美酒谁同樽。
沈机且復长辔御，沥恳何啻血面论。
楼船一夕飞度海，汉家上将来天阍。
狂童束手赴烈火，琱戈不污妖血痕。
坐谯饮至凯歌入，船粟往哺遗民存。
五兵包裹高阁束，止戈新榜真成言。
便当频与方外吏，徙倚风月星河翻。
几年牡籥飞不守，河济逆气腥干坤。
知公快挽天河手，坐视黠虏方游魂。
权舆闽越聊小试，宁復久此淹遐藩。
农桑万里望公等，愿见四海无营屯。
止戈堂
作者：朱松
朝代：宋

高堂岩岩面势尊，洞见万井开重门。元戎务简玉帐静，缓带酌客娱朝昏。忆初饿隶起篁竹，一啸千里来黥髡。将军揽镜媚巾帼，何异搏虎驱狐豚。只今休父八州牧，身佩重寄忧元元。惊尘错莫羽书密，虽有美酒谁同樽。沈机且复长辔御，沥恳何啻血面论。楼船一夕飞度海，汉家上将来天阍。狂童束手赴烈火，雕戈不污妖血痕。坐谯饮至凯歌入，船粟往哺遗民存。五兵包裹高阁束，止戈新榜真成言。便当频与方外吏，徙倚风月星河翻。几年牡籥飞不守，河济逆气腥乾坤。知公快挽天河手，坐视黠虏方游魂。权舆闽越聊小试，宁复久此淹遐藩。农桑万里望公等，愿见四海无营屯。
止戈堂
作者：朱松
朝代：宋

高堂巖巖面勢尊，洞見萬井開重門。
元戎務簡玉帳靜，緩带酌客娛朝昏。
憶初餓隸起篁竹，一嘯千里來黥髠。
將軍攬鏡媚巾幗，何異搏虎驅狐豚。
只今休父八州牧，身佩重寄憂元元。
驚塵錯莫羽書密，雖有美酒誰同樽。
沈機且復長轡御，瀝懇何啻血面論。
樓船一夕飛度海，漢家上將來天閽。
狂童束手赴烈火，琱戈不污妖血痕。
坐譙飲至凱歌入，船粟往哺遺民存。
五兵包裹高閣束，止戈新榜真成言。
便當頻與方外吏，徙倚風月星河翻。
幾年牡籥飛不守，河濟逆氣腥乾坤。
知公快挽天河手，坐視黠虜方遊魂。
權輿閩越聊小試，寧復久此淹遐藩。
農桑萬里望公等，願見四海無營屯。
水精念珠頌
作者：朱松
朝代：宋

百八么珠水玉寒，客囊無復一錢看。
只應袖裏靈山在，無數如來轉指端。
水精念珠颂
作者：朱松
朝代：宋

百八么珠水玉寒，客囊无复一钱看。只应袖里灵山在，无数如来转指端。
水精念珠颂
作者：朱松
朝代：宋

百八么珠水玉寒，客囊无復一钱看。
只应袖裏灵山在，无数如来转指端。
求道人示詩粲然有江湖間道人風味蓋嘗得句法於東溪可今以其韻作詩送之時將如瑞峰期朝夕還吉祥云
作者：朱松
朝代：宋

癩可湓江濱，覓句負光價。
君爲東溪客，伏鵠資妙化。
想見箭鋒機，相拄不停射。
伽陀入三昧，湯史欲凌跨。
韋齋語清夜，挂月松偃亞。
他年約相逢，禪榻慎勿下。
求道人示诗粲然有江湖间道人风味盖尝得句法于东溪可今以其韵作诗送之时将如瑞峰期朝夕还吉祥云
作者：朱松
朝代：宋
体裁：古风

癞可湓江滨，觅句负光价。君为东溪客，伏鹄资妙化。想见箭锋机，相拄不停射。伽陀入三昧，汤史欲凌跨。韦斋语清夜，挂月松偃亚。他年约相逢，禅榻慎勿下。
求道人自尤溪來三山出示同徐侯遊龍門洞長篇因次其韻送之時以檄走諸隘
作者：朱松
朝代：宋

阿游陸沈久，亦復太癡絕。
未成安一枝，况乃辦三穴。
唯餘愛山意，如水必東折。
首鼠今幾年，顧影愧瓊玦。
那知龍門客，塵底抱關闑。
虛簷日偃仰，蒼壁對橫㙞。
拄藤危蹬響，濯足細泉潔。
束薪取奇觀，滴乳當嘉設。
摩挲石蜿蜒，信矣耆舊說。
欻疑卷風雨，凜若踐冰雪。
遠追神清遊，復作武陵別。
能詩有老休，聯句媲前哲。
相逢快吟哦，亹亹霏鋸屑。
三山今入手，瀛海僅可啜。
崎嶇走林谷，王事煩此傑。
擬結汗漫期，更待攙槍滅。
求道人自尤溪來還冷齋有詩次其韻
作者：朱松
朝代：宋

五年沈水照衰顔，谿上今誰獨往還。
身插亂峯隨一錫，夢回蕭寺遶千間。
西風潮落挐音急，斜日尊空醉袖班。
更覺難追詩力健，大弨久廢若爲彎。
求道人自尤溪来三山出示同徐侯游龙门洞长篇因次其韵送之时以檄走诸隘
作者：朱松
朝代：宋

阿游陆沈久，亦复太痴绝。未成安一枝，况乃办三穴。唯馀爱山意，如水必东折。首鼠今几年，顾影愧琼玦。那知龙门客，尘底抱关闑。虚檐日偃仰，苍壁对横㙞。拄藤危蹬响，濯足细泉洁。束薪取奇观，滴乳当嘉设。摩挲石蜿蜒，信矣耆旧说。欻疑卷风雨，凛若践冰雪。远追神清游，复作武陵别。能诗有老休，联句媲前哲。相逢快吟哦，亹亹霏锯屑。三山今入手，瀛海仅可啜。崎岖走林谷，王事烦此杰。拟结汗漫期，更待搀枪灭。
求道人自尤溪来三山出示同徐侯游龙门洞长篇因次其韵送之时以檄走诸隘
作者：朱松
朝代：宋

阿游陆沈久，亦復太痴绝。
未成安一枝，况乃办三穴。
唯余爱山意，如水必东折。
首鼠今几年，顾影愧琼玦。
那知龙门客，尘底抱关闑。
虚檐日偃仰，苍壁对横㙞。
拄藤危蹬响，濯足细泉洁。
束薪取奇观，滴乳当嘉设。
摩挲石蜿蜒，信矣耆旧说。
欻疑卷风雨，凛若践冰雪。
远追神清游，復作武陵别。
能诗有老休，联句媲前哲。
相逢快吟哦，亹亹霏锯屑。
三山今入手，瀛海仅可啜。
崎岖走林谷，王事烦此杰。
拟结汗漫期，更待搀枪灭。
求道人自尤溪来还冷斋有诗次其韵
作者：朱松
朝代：宋

五年沈水照衰颜，溪上今谁独往还。
身插乱峯随一锡，梦回萧寺遶千间。
西风潮落挐音急，斜日尊空醉袖班。
更觉难追诗力健，大弨久废若为弯。
求道人自尤溪来还冷斋有诗次其韵
作者：朱松
朝代：宋

五年沈水照衰颜，溪上今谁独往还。身插乱峰随一锡，梦回萧寺绕千间。西风潮落挐音急，斜日尊空醉袖班。更觉难追诗力健，大弨久废若为弯。
汪彥允見和約遊東山作荔枝次韻
作者：朱松
朝代：宋

天工傾倒不餘力，唯有荔枝香味色。
君家桃李要爭妍，腸斷鬢絲禪榻客。
書生甕葅天所支，煮茗誇妓非良規。
腹饑眼寒君不忍，著詩喚作東山嬉。
冰盤絳實光照市，歸來香滿巫陽袂。
明日人傳玉蕊仙，絕勝空賦青龍柿。
汪彦允见和约游东山作荔枝次韵
作者：朱松
朝代：宋

天工倾倒不余力，唯有荔枝香味色。
君家桃李要争妍，肠断鬓丝禅榻客。
书生瓮葅天所支，煮茗夸妓非良规。
腹饥眼寒君不忍，着诗唤作东山嬉。
冰盘绛实光照市，归来香满巫阳袂。
明日人传玉蕊仙，绝胜空赋青龙柿。
汪彦允见和约游东山作荔枝次韵
作者：朱松
朝代：宋

天工倾倒不馀力，唯有荔枝香味色。君家桃李要争妍，肠断鬓丝禅榻客。书生瓮菹天所支，煮茗誇妓非良规。腹饥眼寒君不忍，著诗唤作东山嬉。冰盘绛实光照市，归来香满巫阳袂。明日人传玉蕊仙，绝胜空赋青龙柿。
沙溪口望梨山
作者：朱松
朝代：宋

众山如连环，平野忽呀口。
孤峯插深云，气压万培塿。
区区何足杰，落落终自负。
我行清溪曲，鹤立倚筇久。
拂衣竟何时，尘土坐自垢。
长梯弄玉井，奇字窥岣嵝。
心知不能去，照水颜甲厚。
永怀山中人，独立谁与友。
神交解此意，长啸震林阜。
沙溪口望梨山
作者：朱松
朝代：宋

众山如连环，平野忽呀口。孤峰插深云，气压万培塿。区区何足杰，落落终自负。我行清溪曲，鹤立倚筇久。拂衣竟何时，尘土坐自垢。长梯弄玉井，奇字窥岣嵝。心知不能去，照水颜甲厚。永怀山中人，独立谁与友。神交解此意，长啸震林阜。
沙谿口望梨山
作者：朱松
朝代：宋

衆山如連環，平野忽呀口。
孤峯插深雲，氣壓萬培塿。
區區何足傑，落落終自負。
我行清谿曲，鶴立倚筇久。
拂衣竟何時，塵土坐自垢。
長梯弄玉井，奇字窺岣嶁。
心知不能去，照水顔甲厚。
永懷山中人，獨立誰與友。
神交解此意，長嘯震林阜。
洗儿二首
作者：朱松
朝代：宋

行年已合识头颅，旧学屠龙意转疏。有子添丁助征戍，肯令辛苦更冠儒。举子三朝寿一壶，百年歌好笑掀须。厌兵已识天公意，不忍回头更指渠。
洗儿二首·其一
作者：朱松
朝代：宋
体裁：七言绝句

行年已合识头颅，旧学屠龙意转疏。有子添丁助征戍，肯令辛苦更冠儒。
洗儿二首·其二
作者：朱松
朝代：宋

举子三朝寿一壶，百年歌好笑掀须。厌兵已识天公意，不忍回头更指渠。
洗儿二首·其二
作者：朱松
朝代：宋

举子三朝寿一壶，百年歌好笑掀鬚。
厌兵已识天公意，不忍回头更指渠。
洗兒二首·其一
作者：朱松
朝代：宋

行年已合識頭顱，舊學屠龍意轉疏。
有子添丁助征戍，肯令辛苦更冠儒。
洗兒二首·其二
作者：朱松
朝代：宋

舉子三朝壽一壺，百年歌好笑掀鬚。
厭兵已識天公意，不忍回頭更指渠。
海上
作者：朱松
朝代：宋

落日弄云海，阆风欲手攀。
秀色不可解，西山如连环。
缅怀避世人，结屋栖孱颜。
视世一蜗角，笑悯触与蛮。
我生笑痴仙，遂恬升斗悭。
尚余诗书债，倖此朱墨闲。
缨冠出救鬬，安得长闭关。
仙人形识此，妄自凭愚顽。
海上
作者：朱松
朝代：宋

落日弄云海，阆风欲手攀。秀色不可解，西山如连环。缅怀避世人，结屋栖孱颜。视世一蜗角，笑悯触与蛮。我生笑痴仙，遂恬升斗悭。尚馀诗书债，倖此朱墨闲。缨冠出救斗，安得长闭关。仙人形识此，妄自凭愚顽。
海上
作者：朱松
朝代：宋

落日弄雲海，閬風欲手攀。
秀色不可解，西山如連環。
緬懷避世人，結屋棲孱顔。
眎世一蝸角，笑憫觸與蠻。
我生笑癡仙，遂恬升斗慳。
尚餘詩書債，倖此朱墨閑。
纓冠出救鬬，安得長閉關。
仙人形識此，妄自憑愚頑。
淮南道中微雪
作者：朱松
朝代：宋
体裁：五言律诗

密密云阴合，斜斜雪态妍。似欺春力浅，故傍客愁边。宿鸟投村暝，寒梅抱蕊鲜。无人命尊酒，清绝袅茶烟。
淮南道中微雪
作者：朱松
朝代：宋

密密雲陰合，斜斜雪態妍。
似欺春力淺，故傍客愁邊。
宿鳥投村暝，寒梅抱蕊鮮。
無人命尊酒，清絕裊茶烟。
渔父用儿甥韵
作者：朱松
朝代：宋

绿蓑青箬一身轻，卧看行云舟自横。米贱鱼肥美无度，不知东海正掀鲸。
渔父用儿甥韵
作者：朱松
朝代：宋

绿蓑青篛一身轻，卧看行云舟自横。
米贱鱼肥美无度，不知东海正掀鲸。
游南峰赠长老
作者：朱松
朝代：宋
体裁：七言绝句

欲问春归只意行，乱红吹尽绿冥冥。道人那管芳菲过，沙劫成灰睡未醒。
游妙峰庵二首
作者：朱松
朝代：宋

朝暖南冈一杖藜，忽投深壑得禅栖。共言伐翳通樵径，后日重来路恐迷。手开茅棘养疏慵，不著尘中车马踪。只许幽人来别岭，卧听石磴响枯筇。
游妙峰庵二首·其一
作者：朱松
朝代：宋
体裁：七言绝句

朝暖南冈一杖藜，忽投深壑得禅栖。共言伐翳通樵径，后日重来路恐迷。
游妙峰庵二首·其二
作者：朱松
朝代：宋

手开茅棘养疏慵，不着尘中车马踪。
只许幽人来别岭，卧听石磴响枯筇。
游妙峰庵二首·其二
作者：朱松
朝代：宋

手开茅棘养疏慵，不著尘中车马踪。只许幽人来别岭，卧听石磴响枯筇。
游山光寺
作者：朱松
朝代：宋

寺藏两山腹，路转百步阴。
登高试病脚，掬冷清烦襟。
败壁龛石刻，岁月不可寻。
唯应查公石，俛仰阅古今。
屋古困枝柱，摧颓力难任。
何当咄嗟办，嗣彼钟梵音。
兴衰岂关吾，得酒且满斟。
归路有溪月，揽之醒吾心。
游山光寺
作者：朱松
朝代：宋

寺藏两山腹，路转百步阴。登高试病脚，掬冷清烦襟。败壁龛石刻，岁月不可寻。唯应查公石，俛仰阅古今。屋古囷枝柱，摧颓力难任。何当咄嗟办，嗣彼钟梵音。兴衰岂关吾，得酒且满斟。归路有溪月，揽之醒吾心。
游报国院用壁间韵示同游二首
作者：朱松
朝代：宋

招提一叶弄新晴，却信朝檐鹊有灵。犹有幽花堪系缆，为言轻手惜飘零。老僧弥勒久同龛，应笑游人世味甘。小数何曾工九九，深禅聊欲问三三。
游报国院用壁间韵示同游二首·其一
作者：朱松
朝代：宋

招提一叶弄新晴，却信朝檐鹊有灵。犹有幽花堪系缆，为言轻手惜飘零。
游报国院用壁间韵示同游二首·其一
作者：朱松
朝代：宋

招提一叶弄新晴，却信朝檐鹊有灵。
犹有幽花堪繫缆，为言轻手惜飘零。
游报国院用壁间韵示同游二首·其二
作者：朱松
朝代：宋
体裁：七言绝句

老僧弥勒久同龛，应笑游人世味甘。小数何曾工九九，深禅聊欲问三三。
游西峰院留别友人
作者：朱松
朝代：宋

兀兀掩关坐，后土冒泥涂。繁阴忽披猖，怀哉叹离居。眷我二三子，共此一日娱。欣然忘华陋，意行非始图。围竹粉黏带，弄泉云绕裾。共赌羊山棋，不钓温水鱼。野色一以暝，归舟相与拿。岂无软脚酒，新熟不用沽。急景弃尺璧，中原眷丘墟。丈夫患不免，低回竟何如。安能逐儿辈，飞翔争腐馀。但忧著鞭子，滞留嘲贾胡。
游西峰院留别友人
作者：朱松
朝代：宋

兀兀掩关坐，后土冒泥涂。
繁阴忽披猖，怀哉叹离居。
眷我二三子，共此一日娱。
欣然忘华陋，意行非始图。
围竹粉黏带，弄泉云遶裾。
共赌羊山棋，不钓温水鱼。
野色一以暝，归舟相与拏。
岂无软脚酒，新熟不用沽。
急景弃尺璧，中原睠丘墟。
丈夫患不免，低回竟何如。
安能逐儿辈，飞翔争腐余。
但忧着鞭子，滞留嘲贾胡。
游郑圃
作者：朱松
朝代：宋
体裁：古风

城郭不去眼，而得林壑娱。低回抚壮心，欲吐无与俱。铿然一枝筇，细磴争樵渔。挽衣径与饮，不省谁为吾。
溪上
作者：朱松
朝代：宋

攀緣雲水試青鞋，待得輕陰漠漠開。
興在海山孤絕處，溪邊更復幾回來。
溪上
作者：朱松
朝代：宋

攀缘云水试青鞋，待得轻阴漠漠开。兴在海山孤绝处，溪边更复几回来。
溪上
作者：朱松
朝代：宋

攀缘云水试青鞋，待得轻阴漠漠开。
兴在海山孤绝处，溪边更復几回来。
溪南梅花
作者：朱松
朝代：宋

巉巉石径鸣枯筇，意行诘曲无西东。心知幽壑梅已动，一枝寄我曾未蒙。暗香横路忽惊顾，冰蕊的皪蛮烟中。有如佳人久去眼，邂逅相得情何穷。蔬畦压霜翠羽乱，已觉雪片栖丰茸。嗟吾辜此来已晚，攀条嚼蕊聊从容。玉仙游戏下尘世，绝艳一洗朱铅空。不知阆苑在何许，叱回风驭无匆匆。溪寒沙净迷俯仰，坐待山月来朦胧。岂无尊酒相煖热，锦裘起舞如惊鸿。仇池老仙羽化久，妙曲三叠馀仙风。归时醉倒不知卧，明日来此谁能同。
溪南梅花
作者：朱松
朝代：宋

巉巉石径鸣枯筇，意行诘曲无西东。
心知幽壑梅已动，一枝寄我曾未蒙。
暗香横路忽惊顾，冰蕊的皪蛮烟中。
有如佳人久去眼，邂逅相得情何穷。
蔬畦压霜翠羽乱，已觉雪片栖手茸。
嗟吾辜此来已晚，攀条嚼蕊聊从容。
玉仙游戏下尘世，绝艷一洗朱铅空。
不知阆苑在何许，叱回风驭无怱怱。
溪寒沙凈迷俯仰，坐待山月来朦胧。
岂无尊酒相暖热，锦裘起舞如惊鸿。
仇池老仙羽化久，妙曲三迭余仙风。
归时醉倒不知和，明日来此谁能同。
溪桥纳凉晚归小景
作者：朱松
朝代：宋

谁共溪边沆瀣杯，惊鱼不睡棹歌来。
风生苹末无多子，更待冰轮作伴回。
溪桥纳凉晚归小景
作者：朱松
朝代：宋

谁共溪边沆瀣杯，惊鱼不睡棹歌来。风生蘋末无多子，更待冰轮作伴回。
漁父用兒甥韻
作者：朱松
朝代：宋

綠蓑青篛一身輕，卧看行雲舟自橫。
米賤魚肥美無度，不知東海正掀鯨。
灯夕在试院用去年韵
作者：朱松
朝代：宋
体裁：七言绝句

隔墙歌吹聒悲凉，信马狂心堕渺茫。报答风光吾老矣，小窗读易静焚香。
灯夕时在泗上五首
作者：朱松
朝代：宋

灯花作意照归人，短棹扁舟寂寞滨。帝力如春苏万物，遥知太一不威神。云窗月槛仰乘舆，俯看香车出绣襦。九陌人人歌帝力，不须微服过康衢。鸾驾翩翩驭晚风，积苏宫阙夜濛濛。明朝遣觅铁如意，应在凉州酒肆中。我欲安心未有方，至人遗迹已茫茫。自非窣堵波中老，谁直先生一瓣香。我观世界只儿嬉，一戏相从更莫辞。绮语未忘馀习在，明朝与和紫姑诗。
灯夕时在泗上五首·其一
作者：朱松
朝代：宋
体裁：七言绝句

灯花作意照归人，短棹扁舟寂寞滨。帝力如春苏万物，遥知太一不威神。
灯夕时在泗上五首·其三
作者：朱松
朝代：宋

鸾驾翩翩驭晚风，积苏宫阙夜濛濛。明朝遣觅铁如意，应在凉州酒肆中。
灯夕时在泗上五首·其三
作者：朱松
朝代：宋

鸾驾翩翩驭晚风，积苏宫阙夜蒙蒙。
明朝遣觅铁如意，应在凉州酒肆中。
灯夕时在泗上五首·其二
作者：朱松
朝代：宋
体裁：七言绝句

云窗月槛仰乘舆，俯看香车出绣襦。九陌人人歌帝力，不须微服过康衢。
灯夕时在泗上五首·其五
作者：朱松
朝代：宋

我观世界只儿嬉，一戏相从更莫辞。
绮语未忘余习在，明朝与和紫姑诗。
灯夕时在泗上五首·其五
作者：朱松
朝代：宋

我观世界只儿嬉，一戏相从更莫辞。绮语未忘馀习在，明朝与和紫姑诗。
灯夕时在泗上五首·其四
作者：朱松
朝代：宋
体裁：七言绝句

我欲安心未有方，至人遗迹已茫茫。自非窣堵波中老，谁直先生一瓣香。
熊积道桂轩
作者：朱松
朝代：宋

觅种老蟾窟，培根芹水傍。
书灯移素影，诗笔带余香。
家计传韦业，孙枝继郄芳。
山川供秀润，兰玉竞辉光。
那把攀云手，空持种树方。
嗟无月胁句，恶语污君梁。
熊积道桂轩
作者：朱松
朝代：宋

觅种老蟾窟，培根芹水傍。书灯移素影，诗笔带馀香。家计传韦业，孙枝继郤芳。山川供秀润，兰玉竞辉光。那把攀云手，空持种树方。嗟无月胁句，恶语污君梁。
熊積道桂軒
作者：朱松
朝代：宋

覓種老蟾窟，培根芹水傍。
書燈移素影，詩筆带餘香。
家計傳韋業，孫枝繼郄芳。
山川供秀潤，蘭玉競輝光。
那把攀雲手，空持種樹方。
嗟無月脇句，惡語汙君梁。
燈夕在試院用去年韻
作者：朱松
朝代：宋

隔牆歌吹聒悲凉，信馬狂心墮渺茫。
報答風光吾老矣，小窗讀易靜焚香。
燈夕時在泗上五首·其一
作者：朱松
朝代：宋

燈花作意照歸人，短棹扁舟寂寞濱。
帝力如春蘇萬物，遥知太一不威神。
燈夕時在泗上五首·其三
作者：朱松
朝代：宋

鸞駕翩翩馭晚風，積蘇宮闕夜濛濛。
明朝遣覓鐵如意，應在凉州酒肆中。
燈夕時在泗上五首·其二
作者：朱松
朝代：宋

雲窗月檻仰乘輿，俯看香車出繡襦。
九陌人人歌帝力，不須微服過康衢。
燈夕時在泗上五首·其五
作者：朱松
朝代：宋

我觀世界只兒嬉，一戲相從更莫辭。
綺語未忘餘習在，明朝與和紫姑詩。
燈夕時在泗上五首·其四
作者：朱松
朝代：宋

我欲安心未有方，至人遺跡已茫茫。
自非窣堵波中老，誰直先生一瓣香。
牛尾狸二首
作者：朱松
朝代：宋

压糟玉面天涯见，琢雪庖霜照眼明。投箸羞颜如甲厚，南山白额正横行。物生甚美世所忌，吹息雪中成祸胎。汤帆卯杯频下箸，江南归梦打围来。
牛尾狸二首·其一
作者：朱松
朝代：宋

压糟玉面天涯见，琢雪庖霜照眼明。
投筯羞颜如甲厚，南山白额正横行。
牛尾狸二首·其一
作者：朱松
朝代：宋

压糟玉面天涯见，琢雪庖霜照眼明。投箸羞颜如甲厚，南山白额正横行。
牛尾狸二首·其一
作者：朱松
朝代：宋

壓糟玉面天涯見，琢雪庖霜照眼明。
投筯羞顔如甲厚，南山白額正橫行。
牛尾狸二首·其二
作者：朱松
朝代：宋

物生甚美世所忌，吹息雪中成祸胎。
汤帆卯杯频下筯，江南归梦打围来。
牛尾狸二首·其二
作者：朱松
朝代：宋

物生甚美世所忌，吹息雪中成祸胎。汤帆卯杯频下箸，江南归梦打围来。
牛尾狸二首·其二
作者：朱松
朝代：宋

物生甚美世所忌，吹息雪中成禍胎。
湯帆卯盃頻下筯，江南歸夢打圍來。
牡丹花二首
作者：朱松
朝代：宋

馀芳卷地还春去，谁送洛花供眼青。沉香亭北真一梦，今见宗支亦典刑。鹤林阆苑两萧瑟，付与大千沙劫灰。尺五城南花溅泪，诗成看镜觉摧颓。
牡丹花二首·其一
作者：朱松
朝代：宋

余芳卷地还春去，谁送洛花供眼青。
沉香亭北真一梦，今见宗支亦典刑。
牡丹花二首·其一
作者：朱松
朝代：宋

餘芳卷地還春去，誰送洛花供眼青。
沉香亭北真一夢，今見宗支亦典刑。
牡丹花二首·其一
作者：朱松
朝代：宋

馀芳卷地还春去，谁送洛花供眼青。沉香亭北真一梦，今见宗支亦典刑。
牡丹花二首·其二
作者：朱松
朝代：宋

鶴林閬苑兩蕭瑟，付與大千沙劫灰。
尺五城南花濺淚，詩成看鏡覺摧頹。
牡丹花二首·其二
作者：朱松
朝代：宋
体裁：七言绝句

鹤林阆苑两萧瑟，付与大千沙劫灰。尺五城南花溅泪，诗成看镜觉摧颓。
牡丹酴醾各一首呈周宰
作者：朱松
朝代：宋

珍丛压朝露，无人羞欲攲。春风醉香骨，绰约不自持。谁怜曲肱人，一笑遗秾姿。不言意可了，君醉当勿疑。妆淡洗逾靓，肌香薰不成。皎然月露姿，一笑午景晴。聊移梦蝶床，相对户不扃。谁令风雨暴，睡起春纵横。
牡丹酴醾各一首呈周宰·其一
作者：朱松
朝代：宋

珍丛压朝露，无人羞欲攲。春风醉香骨，绰约不自持。谁怜曲肱人，一笑遗秾姿。不言意可了，君醉当勿疑。
牡丹酴醿各一首呈周宰·其一
作者：朱松
朝代：宋

珍藂压朝露，无人羞欲欹。
春风醉香骨，绰约不自持。
谁怜曲肱人，一笑遣秾姿。
不言意可了，君醉当勿疑。
牡丹酴醿各一首呈周宰·其一
作者：朱松
朝代：宋

珍藂壓朝露，無人羞欲欹。
春風醉香骨，綽約不自持。
誰憐曲肱人，一笑遣穠姿。
不言意可了，君醉當勿疑。
牡丹酴醿各一首呈周宰·其二
作者：朱松
朝代：宋

妆淡洗逾靓，肌香熏不成。
皎然月露姿，一笑午景晴。
聊移梦蝶床，相对户不扃。
谁令风雨暴，睡起春纵横。
王彥行送櫻桃
作者：朱松
朝代：宋

香英狼籍了無餘，償我殘春一斛珠。
猶带微酸餉佳客，爲嫌啼鳥啄紅膚。
王彦行送樱桃
作者：朱松
朝代：宋

香英狼籍了无余，偿我残春一斛珠。
犹带微酸饷佳客，为嫌啼鸟啄红肤。
王彦行送樱桃
作者：朱松
朝代：宋

香英狼籍了无馀，偿我残春一斛珠。犹带微酸饷佳客，为嫌啼鸟啄红肤。
用前韵答翁子静
作者：朱松
朝代：宋

客心既岑寂，节物亦倥偬。
幽篱菊初暗，深壑梅已动。
古人傲尺璧，顾谓寸阴重。
欲从夫子游，掣肘愧不勇。
松高节磊砢，鹤老格清耸。
当知山泽臞，谁羡将相种。
一官戏人间，丛书以自拥。
微言闻绪余，三叹手辄拱。
青天本寥廓，不受云雾滃。
愿言瞻清明，茗碗不辞捧。
用前韵答翁子静
作者：朱松
朝代：宋

客心既岑寂，节物亦倥偬。幽篱菊初暗，深壑梅已动。古人傲尺璧，顾谓寸阴重。欲从夫子游，掣肘愧不勇。松高节磊砢，鹤老格清耸。当知山泽臞，谁羡将相种。一官戏人间，丛书以自拥。微言闻绪馀，三叹手辄拱。青天本寥廓，不受云雾滃。愿言瞻清明，茗碗不辞捧。
用前韻答翁子靜
作者：朱松
朝代：宋

客心既岑寂，節物亦倥傯。
幽籬菊初暗，深壑梅已動。
古人傲尺璧，顧謂寸陰重。
欲從夫子遊，掣肘愧不勇。
松高節磊砢，鶴老格清聳。
當知山澤臞，誰羨將相種。
一官戲人間，叢書以自擁。
微言聞緒餘，三歎手輒拱。
青天本寥廓，不受雲霧滃。
願言瞻清明，茗碗不辭捧。
用綽中韻送正臣正臣欲歸隠而無資故廣其意以告識者云爾
作者：朱松
朝代：宋

華裾錦領烏紗幘，氣蓋當年五陵俠。
胸中磈磊不可平，拂衣歸來抱長鋏。
軒然寄傲楸枰間，長恨坐隠非雲山。
相逢笑我眷微粟，我歸未可君何難。
世人錢作牛吼音，誰能立談壽千金。
空令擁鼻誦招隠，知君心在仙峯陰。
故山自欲無歸期，作詩但擬淵明詞。
却愁他日林下信，千里寄我唯當歸。
用绰中韵送正臣正臣欲归隐而无资故广其意以告识者云尔
作者：朱松
朝代：宋

华裾锦领乌纱帻，气盖当年五陵侠。胸中磈磊不可平，拂衣归来抱长铗。轩然寄傲楸枰间，长恨坐隐非云山。相逢笑我眷微粟，我归未可君何难。世人钱作牛吼音，谁能立谈寿千金。空令拥鼻诵招隐，知君心在仙峰阴。故山自叹无归期，作诗但拟渊明词。却愁他日林下信，千里寄我唯当归。
用绰中韵送正臣正臣欲归隠而无资故广其意以告识者云尔
作者：朱松
朝代：宋

华裾锦领乌纱帻，气盖当年五陵侠。
胸中磈磊不可平，拂衣归来抱长铗。
轩然寄傲楸枰间，长恨坐隠非云山。
相逢笑我眷微粟，我归未可君何难。
世人钱作牛吼音，谁能立谈寿千金。
空令拥鼻诵招隠，知君心在仙峯阴。
故山自欲无归期，作诗但拟渊明词。
却愁他日林下信，千里寄我唯当归。
用退之韵赋新霁
作者：朱松
朝代：宋

春泥窘幽步，苔上屐痕少。
新晴一褰衣，绿叶藏啼鸟。
方塘滟宿涨，古镜窥清晓。
华颠忽自笑，綵羽堕惊矫。
瞻言云中耕，缥缈穹脊绕。
归把东皋犂，此念何日了。
用退之韻賦新霽
作者：朱松
朝代：宋

春泥窘幽步，苔上屐痕少。
新晴一褰衣，綠葉藏啼鳥。
方塘灧宿漲，古鏡窺清曉。
華顛忽自笑，綵羽墮驚矯。
瞻言雲中耕，縹緲穹脊繞。
歸把東臯犂，此念何日了。
甲辰七月二日宿永和寺用旧诗韵
作者：朱松
朝代：宋
体裁：古风

湛湛天宇清，宛宛穹脊白。投深得僧窗，千嶂倚苍壁。开卷与晤言，炷香伴岑寂。了无魔娆梦，皎皎知道力。鸣珂绿槐影，想见下朝客。笑我守吴门，心形等相役。
甲辰七月二日宿永和寺用舊詩韻
作者：朱松
朝代：宋

湛湛天宇清，宛宛穹脊白。
投深得僧窗，千嶂倚蒼壁。
開卷與晤言，炷香伴岑寂。
了無魔嬈夢，皎皎知道力。
鳴珂綠槐影，想見下朝客。
笑我守吳門，心形等相役。
留別卓民表
作者：朱松
朝代：宋

末俗紛紛事不情，天涯懷抱向誰傾。
漂流空度三秋日，邂逅來逢四海兄。
剪燭西窗驚睡夢，對牀夜雨話平生。
滔滔世路方同騖，何日相期問耦耕。
留别卓民表
作者：朱松
朝代：宋
体裁：七言律诗

末俗纷纷事不情，天涯怀抱向谁倾。漂流空度三秋日，邂逅来逢四海兄。剪烛西窗惊睡梦，对床夜雨话平生。滔滔世路方同骛，何日相期问耦耕。
盆中梅花
作者：朱松
朝代：宋

兀兀天涯客，依依雪谷花。莫辞遮病眼，相伴送年华。劝我三杯釂，熏心一念邪。幽香恋吟笔，半堕墨池洼。
盆中梅花
作者：朱松
朝代：宋

兀兀天涯客，依依雪谷花。
莫辞遮病眼，相伴送年华。
劝我三杯釂，熏心一念邪。
幽香恋吟笔，半堕墨池漥。
盆中梅花
作者：朱松
朝代：宋

兀兀天涯客，依依雪谷花。
莫辭遮病眼，相伴送年華。
勸我三盃釂，熏心一念邪。
幽香戀吟筆，半墮墨池漥。
睢阳谒双庙
作者：朱松
朝代：宋

幽陵胡羯残中原，列城束手天子奔。
天留巨孽毒梁宋，贼垒环堞如云屯。
凶波滔天不可遏，塞以束薪何足论。
力凭孤墉阻其怒，不尔荐食无黎元。
堂堂许张勇且仁，指挥羸卒气愈振。
上书行在论贼势，想见愤色吞妖氛。
人间贫残容力避，只有一死由来均。
二公就此得处所，至今日月名争新。
遗祠突兀岸清洛，英气凛冽横穹旻。
尚闻余荫福兹土，天假威柄酬忠勤。
布衣尚悬千古泪，肉食宜鉴当年因。
焚香再拜三叹息，九原可作从斯人。
睢阳谒双庙
作者：朱松
朝代：宋

幽陵胡羯残中原，列城束手天子奔。天留巨孽毒梁宋，贼垒环堞如云屯。凶波滔天不可遏，塞以束薪何足论。力凭孤墉阻其怒，不尔荐食无黎元。堂堂许张勇且仁，指挥羸卒气愈振。上书行在论贼势，想见愤色吞妖氛。人间贫残容力避，只有一死由来均。二公就此得处所，至今日月名争新。遗祠突兀岸清洛，英气凛冽横穹旻。尚闻馀荫福兹土，天假威柄酬忠勤。布衣尚悬千古泪，肉食宜鉴当年因。焚香再拜三叹息，九原可作从斯人。
睢陽謁雙廟
作者：朱松
朝代：宋

幽陵胡羯殘中原，列城束手天子奔。
天留巨孽毒梁宋，賊壘環堞如雲屯。
凶波滔天不可遏，塞以束薪何足論。
力憑孤墉阻其怒，不爾薦食無黎元。
堂堂許張勇且仁，指揮羸卒氣愈振。
上書行在論賊勢，想見憤色吞妖氛。
人間貧殘容力避，只有一死由來均。
二公就此得處所，至今日月名爭新。
遺祠突兀岸清洛，英氣凜冽橫穹旻。
尚聞餘蔭福茲土，天假威柄酬忠勤。
布衣尚懸千古淚，肉食宜鑒當年因。
焚香再拜三歎息，九原可作從斯人。
石門寺四首·其一
作者：朱松
朝代：宋

橘刺藤梢罥客衣，直緣微祿得奔馳。
懸知投老歸田味，只似登山困睡時。
石門寺四首·其三
作者：朱松
朝代：宋

林棲相喚出幽谷，我亦欲起天未明。
枕中决决響山溜，一似荒城長短更。
石門寺四首·其二
作者：朱松
朝代：宋

行穿蒼麓瞰平岡，踏破青鞋到上方。
城市紛紛足機穽，却從山路得康莊。
石門寺四首·其四
作者：朱松
朝代：宋

真功那復歎蒸沙，靜笑饑腸日夜譁。
老褐不須供茗粥，朝餐吾已辦丹霞。
石门寺四首
作者：朱松
朝代：宋

橘刺藤梢罥客衣，直缘微禄得奔驰。悬知投老归田味，只似登山困睡时。行穿苍麓瞰平冈，踏破青鞋到上方。城市纷纷足机阱，却从山路得康庄。林栖相唤出幽谷，我亦欲起天未明。枕中决决响山溜，一似荒城长短更。真功那复叹蒸沙，静笑饥肠日夜哗。老褐不须供茗粥，朝餐吾已办丹霞。
石门寺四首·其一
作者：朱松
朝代：宋
体裁：七言绝句

橘刺藤梢罥客衣，直缘微禄得奔驰。悬知投老归田味，只似登山困睡时。
石门寺四首·其三
作者：朱松
朝代：宋
体裁：七言绝句

林栖相唤出幽谷，我亦欲起天未明。枕中决决响山溜，一似荒城长短更。
石门寺四首·其二
作者：朱松
朝代：宋

行穿苍麓瞰平冈，踏破青鞋到上方。
城市纷纷足机穽，却从山路得康庄。
石门寺四首·其二
作者：朱松
朝代：宋

行穿苍麓瞰平冈，踏破青鞋到上方。城市纷纷足机阱，却从山路得康庄。
石门寺四首·其四
作者：朱松
朝代：宋

真功那复叹蒸沙，静笑饥肠日夜哗。老褐不须供茗粥，朝餐吾已办丹霞。
石门寺四首·其四
作者：朱松
朝代：宋

真功那復叹蒸沙，静笑饥肠日夜譁。
老褐不须供茗粥，朝餐吾已办丹霞。
确然雪中见过
作者：朱松
朝代：宋

雨断雪将堕，天低云可攀。谁穿东郭履，来款山阴关。故人金公子，身窭心甚闲。道机久纯熟，世味饱险艰。一杯不可缓，软此双脚顽。未忘膜外境，忽涌胸中山。白眼槩六合，谁云书生孱。万类宅天壤，细观真市阛。攫金掩醉眼，倚门眩朱颜。哀哉儿女态，今古可笑讪。坐令一世豪，偃蹇栖茅菅。先生谈天舌，久挂屋壁间。置之且默坐，观我无所还。纷纷造物机，颠倒转愚奸。于我何所歉，莫叹箪瓢悭。
确然雪中见过
作者：朱松
朝代：宋

雨断雪将堕，天低云可攀。
谁穿东郭履，来款山阴关。
故人金公子，身窭心甚闲。
道机久纯熟，世味饱险艰。
一杯不可缓，软此双脚顽。
未忘膜外境，忽涌胸中山。
白眼槩六合，谁云书生孱。
万类宅天壤，细观真市阛。
攫金掩醉眼，倚门眩朱颜。
哀哉儿女态，今古可笑讪。
坐令一世豪，偃蹇栖茅菅。
先生谈天舌，久挂屋壁间。
置之且默坐，观我无所还。
纷纷造物机，颠倒转愚姦。
于我何所歉，莫叹箪瓢悭。
確然雪中見過
作者：朱松
朝代：宋

雨斷雪將墮，天低雲可攀。
誰穿東郭履，來款山陰關。
故人金公子，身窶心甚閑。
道機久純熟，世味飽險艱。
一杯不可緩，軟此雙脚頑。
未忘膜外境，忽湧胸中山。
白眼槩六合，誰云書生孱。
萬類宅天壤，細觀真市闤。
攫金掩醉眼，倚門眩朱顔。
哀哉兒女態，今古可笑訕。
坐令一世豪，偃蹇棲茅菅。
先生談天舌，久挂屋壁間。
置之且默坐，觀我無所還。
紛紛造物機，顛倒轉愚姦。
於我何所歉，莫歎簞瓢慳。
示僧
作者：朱松
朝代：宋

清溪净写碧巑岏，雨后相携石路乾。认取此山巉绝影，他年何处钵中看。
示僧
作者：朱松
朝代：宋

清溪凈写碧巑岏，雨后相携石路干。
认取此山巉绝影，他年何处钵中看。
示僧
作者：朱松
朝代：宋

清溪凈寫碧巑岏，雨後相携石路乾。
認取此山巉絕影，他年何處鉢中看。
示謝彥翔·其一
作者：朱松
朝代：宋

滿川秀色野陰疏，知有儒仙隔水廬。
借我玉函河上語，只看尺許定何如。
示謝彥翔·其二
作者：朱松
朝代：宋

後身梅福與誰論，正有幽人夙契敦。
更欲上書陳世事，却來微服守吳門。
示谢彦翔
作者：朱松
朝代：宋

满川秀色野阴疏，知有儒仙隔水庐。借我玉函河上语，只看尺许定何如。后身梅福与谁论，正有幽人夙契敦。更欲上书陈世事，却来微服守吴门。
示谢彦翔·其一
作者：朱松
朝代：宋
体裁：七言绝句

满川秀色野阴疏，知有儒仙隔水庐。借我玉函河上语，只看尺许定何如。
示谢彦翔·其二
作者：朱松
朝代：宋
体裁：七言绝句

后身梅福与谁论，正有幽人夙契敦。更欲上书陈世事，却来微服守吴门。
示金确然
作者：朱松
朝代：宋
体裁：七言绝句

牢落天涯身百忧，故人千里肯相投。知君强记当年事，莫说家山恐泪流。
示金確然
作者：朱松
朝代：宋

牢落天涯身百憂，故人千里肯相投。
知君强記當年事，莫說家山恐淚流。
社日游南台
作者：朱松
朝代：宋

作社无人唤拾遗，不妨步屧趁儿嬉。
一壶春色千峯顶，回首他年忆此时。
社日游南台
作者：朱松
朝代：宋

作社无人唤拾遗，不妨步屧趁儿嬉。一壶春色千峰顶，回首他年忆此时。
社日遊南臺
作者：朱松
朝代：宋

作社無人喚拾遺，不妨步屧趁兒嬉。
一壺春色千峯頂，回首他年憶此時。
秋怀二首
作者：朱松
朝代：宋

铿然一叶脱，中夜叹以惊。及兹遂摇落，风露漭难平。晼晚愁自滋，淹留謇何营。腾腾任天运，庶几得吾生。中郎章句儒，失身徇邦仇。一叹不自知，邂逅死孤囚。凛凛南昌仙，斗食身百忧。渺然元始后，灭迹不可求。
秋怀二首·其一
作者：朱松
朝代：宋
体裁：古风

铿然一叶脱，中夜叹以惊。及兹遂摇落，风露漭难平。晼晚愁自滋，淹留謇何营。腾腾任天运，庶几得吾生。
秋怀二首·其二
作者：朱松
朝代：宋
体裁：古风

中郎章句儒，失身徇邦仇。一叹不自知，邂逅死孤囚。凛凛南昌仙，斗食身百忧。渺然元始后，灭迹不可求。
秋怀二首惠匀送粟既归其直作两偈·其一
作者：朱松
朝代：宋
体裁：偈颂

山僧分粟配蒿藜，百亿须弥一钵携。但得十方罗汉饱，不辞身作老金鸡。
秋怀六首
作者：朱松
朝代：宋

庭柯一叶失，风挟凉气归。湛湛陂水清，芙蕖脱红衣。非无岑寂士，句法妙玄晖。独怀履霜戒，德人贵知微。真儒六经学，文字聊解纷。长孺弃诸侯，汉庭相公孙。儿口乳未乾，妄作黑白分。谁能领斯会，事往风中云。导江自岷山，源浅觞可滥。下集大小川，千丈水府暗。策策井桐凉，炯炯窗月淡。后生抱奇志，黄墨勤点勘。市朝富危机，匹夫死冯河。何如狎鸥子，烟雨同一波。行藏各有趣，不在相诋诃。我师陋巷人，千古冠四科。穿堵超玉绳，影倒夜窗寂。火云一洗空，月露清欲滴。幽人负痾卧，起坐三叹息。归同对床笫，晤语永佳夕。掩窗耿不寐，道人亦无悰。故山新稻香，粥鱼响枯桐。梦中信了了，推枕闻西风。少迟稚金壮，归辔与子同。
秋怀六首·其一
作者：朱松
朝代：宋

庭柯一叶失，风挟凉气归。
湛湛陂水青，芙蕖脱红衣。
非无岑寂士，句法妙玄晖。
独怀履霜戒，德人贵知微。
秋怀六首·其三
作者：朱松
朝代：宋
体裁：古风

导江自岷山，源浅觞可滥。下集大小川，千丈水府暗。策策井桐凉，炯炯窗月淡。后生抱奇志，黄墨勤点勘。
秋怀六首·其二
作者：朱松
朝代：宋

真儒六经学，文字聊解纷。
长孺弃诸侯，汉庭相公孙。
儿口乳未干，妄作黑白分。
谁能领斯会，事往风中云。
秋怀六首·其五
作者：朱松
朝代：宋
体裁：古风

穿堵超玉绳，影倒夜窗寂。火云一洗空，月露清欲滴。幽人负痾卧，起坐三叹息。归同对床笫，晤语永佳夕。
秋怀六首·其六
作者：朱松
朝代：宋

掩窗耿不寐，道人亦无悰。故山新稻香，粥鱼响枯桐。梦中信了了，推枕闻西风。少迟稚金壮，归辔与子同。
秋怀六首·其六
作者：朱松
朝代：宋

掩窗耿不寐，道人亦无悰。
故山新稻香，粥鱼响枯桐。
梦中信了了，推枕闻西风。
少迟穉金壮，归辔与子同。
秋怀六首·其四
作者：朱松
朝代：宋

市朝富危机，匹夫死凭河。
何如狎鸥子，烟雨同一波。
行藏各有趣，不在相诋诃。
我师陋巷人，千古冠四科。
秋怀十首
作者：朱松
朝代：宋

秋风来几日，我发白已多。千林了未觉，奈此一叶何。宴坐阅流光，一盼寄庭柯。寒虫独何者，唧唧夜自歌。尘埃地上臣，天阙无力补。夜叉呵九关，尝胆真自苦。寄笺东南风，傥得蜚廉许。尚当求妙斲，君氏无乃鲁。莳兰西窗下，萧艾病其根。白露堕秋夕，美恶两不存。寂寂芳畹空，离离幽佩昏。物各信所遭，此意谁与论。月林疏愈明，露草净可拭。飞飞萤递照，轧轧虫自织。移灯检书读，千载如经夕。微言契夙心，妙解失陈迹。文章事雕琢，回视真儿剧。世无扬子云，此理谁见直。宴坐自观我，中深抱天机。从知月胜火，胥失兔与蹄。大虚同一如，浮云渺何依。悠然渊明心，千载与我期。林皋一叶脱，静士最先知。自我抱兹独，悠然星气驰。乾坤一逆旅，鼎鼎竟何为。枯荣俯仰中，儿辈浪自悲。青云渺难必，白发不可辞。得饱良已泰，雨畦瓜芋肥。了翁卧淮楚，德望临一世。忧时九回肠，医国三折臂。四海一滔滔，扬汤不止沸。斯人倘可起，姚宋何足继。反身圣可作，自恕恶易盈。昨非往莫谏，今是来足程。幽人岁晚粟，树者夷蹠并。慨然释七叹，谅知负平生。甘菊卧风雨，枯荷暗池塘。达人听荣悴，志士费感伤。亭亭岩桂花，已作宫槐黄。谅无青霞客，谁与媚孤芳。江海有一士，补衮抱经纬。帝衣日月明，袖手久不试。九关隔云雨，谁肯借一臂。弦急而调卑，此叹同万世。
秋怀十首·其一
作者：朱松
朝代：宋

秋风来几日，我发白已多。千林了未觉，奈此一叶何。宴坐阅流光，一盼寄庭柯。寒虫独何者，唧唧夜自歌。
秋怀十首·其一
作者：朱松
朝代：宋

秋风来几日，我髮白已多。
千林了未觉，奈此一叶何。
宴坐阅流光，一盼寄庭柯。
寒虫独何者，唧唧夜自歌。
秋怀十首·其一〇
作者：朱松
朝代：宋

江海有一士，补衮抱经纬。
帝衣日月明，袖手久不试。
九关隔云雨，谁肯借一臂。
絃急而调卑，此叹同万世。
秋怀十首·其七
作者：朱松
朝代：宋

了翁卧淮楚，德望临一世。忧时九回肠，医国三折臂。四海一滔滔，扬汤不止沸。斯人倘可起，姚宋何足继。
秋怀十首·其七
作者：朱松
朝代：宋

了翁卧淮楚，德望临一世。
忧时九迴肠，医国三折臂。
四海一滔滔，扬汤不止沸。
斯人倘可起，姚宋何足继。
秋怀十首·其三
作者：朱松
朝代：宋
体裁：古风

莳兰西窗下，萧艾病其根。白露堕秋夕，美恶两不存。寂寂芳畹空，离离幽佩昏。物各信所遭，此意谁与论。
秋怀十首·其九
作者：朱松
朝代：宋
体裁：古风

甘菊卧风雨，枯荷暗池塘。达人听荣悴，志士费感伤。亭亭岩桂花，已作宫槐黄。谅无青霞客，谁与媚孤芳。
秋怀十首·其二
作者：朱松
朝代：宋
体裁：古风

尘埃地上臣，天阙无力补。夜叉呵九关，尝胆真自苦。寄笺东南风，傥得蜚廉许。尚当求妙斲，君氏无乃鲁。
秋怀十首·其五
作者：朱松
朝代：宋
体裁：古风

宴坐自观我，中深抱天机。从知月胜火，胥失兔与蹄。大虚同一如，浮云渺何依。悠然渊明心，千载与我期。
秋怀十首·其八
作者：朱松
朝代：宋

反身圣可作，自恕恶易盈。
昨非往莫谏，今是来足程。
幽人岁晚粟，树者夷跖并。
慨然释七叹，谅知负平生。
秋怀十首·其八
作者：朱松
朝代：宋

反身圣可作，自恕恶易盈。昨非往莫谏，今是来足程。幽人岁晚粟，树者夷蹠并。慨然释七叹，谅知负平生。
秋怀十首·其六
作者：朱松
朝代：宋

林皋一叶脱，静士最先知。自我抱兹独，悠然星气驰。乾坤一逆旅，鼎鼎竟何为。枯荣俯仰中，儿辈浪自悲。青云渺难必，白发不可辞。得饱良已泰，雨畦瓜芋肥。
秋怀十首·其六
作者：朱松
朝代：宋

林皋一叶脱，静士最先知。
自我抱兹独，悠然星气驰。
干坤一逆旅，鼎鼎竟何为。
枯荣俯仰中，儿辈浪自悲。
青云渺难必，白髮不可辞。
得饱良已泰，雨畦瓜芋肥。
秋怀十首·其十
作者：朱松
朝代：宋

江海有一士，补衮抱经纬。帝衣日月明，袖手久不试。九关隔云雨，谁肯借一臂。弦急而调卑，此叹同万世。
秋怀十首·其四
作者：朱松
朝代：宋

月林疏愈明，露草净可拭。飞飞萤递照，轧轧虫自织。移灯检书读，千载如经夕。微言契夙心，妙解失陈迹。文章事雕琢，回视真儿剧。世无扬子云，此理谁见直。
秋怀十首·其四
作者：朱松
朝代：宋

月林疏愈明，露草浄可拭。
飞飞萤递照，轧轧虫自织。
移灯检书读，千载如经夕。
微言契夙心，妙解失陈迹。
文章事雕琢，回视真儿剧。
世无扬子云，此理谁见直。
秋懷二首·其一
作者：朱松
朝代：宋

鏗然一葉脫，中夜歎以驚。
及茲遂摇落，風露漭難平。
晼晚愁自滋，淹留謇何營。
騰騰任天運，庶幾得吾生。
秋懷二首·其二
作者：朱松
朝代：宋

中郎章句儒，失身徇邦仇。
一歎不自知，邂逅死孤囚。
凜凜南昌仙，斗食身百憂。
渺然元始後，滅跡不可求。
秋懷六首·其一
作者：朱松
朝代：宋

庭柯一葉失，風挾凉氣歸。
湛湛陂水青，芙蕖脫紅衣。
非無岑寂士，句法妙玄暉。
獨懷履霜戒，德人貴知微。
秋懷六首·其三
作者：朱松
朝代：宋

導江自岷山，源淺觴可濫。
下集大小川，千丈水府暗。
策策井桐凉，炯炯窗月淡。
後生抱奇志，黄墨勤點勘。
秋懷六首·其五
作者：朱松
朝代：宋

穿堵超玉繩，影倒夜窗寂。
火雲一洗空，月露清欲滴。
幽人負痾卧，起坐三歎息。
歸同對牀笫，晤語永佳夕。
秋懷六首·其六
作者：朱松
朝代：宋

掩窗耿不寐，道人亦無悰。
故山新稻香，粥魚響枯桐。
夢中信了了，推枕聞西風。
少遲穉金壯，歸轡與子同。
秋懷六首·其四
作者：朱松
朝代：宋

市朝富危機，匹夫死憑河。
何如狎鷗子，烟雨同一波。
行藏各有趣，不在相詆訶。
我師陋巷人，千古冠四科。
秋懷十首·其一
作者：朱松
朝代：宋

秋風來幾日，我髮白已多。
千林了未覺，奈此一葉何。
宴坐閲流光，一盼寄庭柯。
寒蟲獨何者，唧唧夜自歌。
秋懷十首·其一〇
作者：朱松
朝代：宋

江海有一士，補衮抱經緯。
帝衣日月明，袖手久不試。
九關隔雲雨，誰肯借一臂。
絃急而調卑，此歎同萬世。
秋懷十首·其七
作者：朱松
朝代：宋

了翁卧淮楚，德望臨一世。
憂時九迴腸，醫國三折臂。
四海一滔滔，揚湯不止沸。
斯人倘可起，姚宋何足繼。
秋懷十首·其三
作者：朱松
朝代：宋

蒔蘭西窗下，蕭艾病其根。
白露墮秋夕，美惡兩不存。
寂寂芳畹空，離離幽佩昏。
物各信所遭，此意誰與論。
秋懷十首·其九
作者：朱松
朝代：宋

甘菊卧風雨，枯荷暗池塘。
達人聽榮悴，志士費感傷。
亭亭岩桂花，已作宮槐黄。
諒無青霞客，誰與媚孤芳。
秋懷十首·其二
作者：朱松
朝代：宋

塵埃地上臣，天闕無力補。
夜叉呵九關，嘗膽真自苦。
寄牋東南風，儻得蜚廉許。
尚當求妙斲，君氏無乃魯。
秋懷十首·其五
作者：朱松
朝代：宋

宴坐自觀我，中深抱天機。
從知月勝火，胥失兔與蹄。
大虛同一如，浮雲渺何依。
悠然淵明心，千載與我期。
秋懷十首·其八
作者：朱松
朝代：宋

反身聖可作，自恕惡易盈。
昨非往莫諫，今是來足程。
幽人歲晚粟，樹者夷跖并。
慨然釋七歎，諒知負平生。
秋懷十首·其六
作者：朱松
朝代：宋

林臯一葉脫，靜士最先知。
自我抱茲獨，悠然星氣馳。
乾坤一逆旅，鼎鼎竟何爲。
枯榮俯仰中，兒輩浪自悲。
青雲渺難必，白髮不可辭。
得飽良已泰，雨畦瓜芋肥。
秋懷十首·其四
作者：朱松
朝代：宋

月林疏愈明，露草浄可拭。
飛飛螢遞照，軋軋蟲自織。
移燈檢書讀，千載如經夕。
微言契夙心，妙解失陳迹。
文章事雕琢，回視真兒劇。
世無揚子雲，此理誰見直。
种竹报恩院示僧二首
作者：朱松
朝代：宋

两翁来往亦风流，还拥红炉说旧游。夜半南枝三转鹊，相看更觉此生浮。绕屋风篁梦寐清，住山活计几时成。云根试手聊亲斸，安否他年数寄声。
种竹报恩院示僧二首·其一
作者：朱松
朝代：宋
体裁：七言绝句

两翁来往亦风流，还拥红炉说旧游。夜半南枝三转鹊，相看更觉此生浮。
种竹报恩院示僧二首·其二
作者：朱松
朝代：宋

绕屋风篁梦寐清，住山活计几时成。云根试手聊亲斸，安否他年数寄声。
种竹报恩院示僧二首·其二
作者：朱松
朝代：宋

遶屋风篁梦寐清，住山活计几时成。
云根试手聊亲斸，安否他年数寄声。
种菜
作者：朱松
朝代：宋
体裁：古风

傍舍植桑蔬，携锄理荒秽。桔槔勤俯仰，一雨功百倍。朝来绿映土，新叶摇肺肺。牛羊勿践履，食肉屠尔辈。
種竹報恩院示僧二首·其一
作者：朱松
朝代：宋

兩翁來往亦風流，還擁紅爐說舊遊。
夜半南枝三轉鵲，相看更覺此生浮。
種竹報恩院示僧二首·其二
作者：朱松
朝代：宋

遶屋風篁夢寐清，住山活計幾時成。
雲根試手聊親斸，安否他年數寄聲。
種菜
作者：朱松
朝代：宋

傍舍植桑蔬，携鋤理荒穢。
桔槔勤俯仰，一雨功百倍。
朝來綠映土，新葉摇肺肺。
牛羊勿踐履，食肉屠爾輩。
立春日雷
作者：朱松
朝代：宋

陌上冬乾泣老农，天留甘雨付春工。阿香急试雷霆手，莫放人间有卧龙。
立春日雷
作者：朱松
朝代：宋

陌上冬乾泣老農，天留甘雨付春工。
阿香急試雷霆手，莫放人間有卧龍。
立春日雷
作者：朱松
朝代：宋

陌上冬干泣老农，天留甘雨付春工。
阿香急试雷霆手，莫放人间有卧龙。
竹斋
作者：朱松
朝代：宋
体裁：古风

谁云山僧贫，而有千椽玉。幽眠岂无处，爱此晴窗绿。
竹齋
作者：朱松
朝代：宋

誰云山僧貧，而有千椽玉。
幽眠豈無處，愛此晴窗綠。
答人留別之什
作者：朱松
朝代：宋

家在大江東復東，去君一舍碧流通。
那知臨水登山處，同寄飛蓬斷梗中。
愁絕盃中千里月，夢縈江上一帆風。
只今且作須臾意，更典雲裘醉小藂。
答人留别之什
作者：朱松
朝代：宋

家在大江东复东，去君一舍碧流通。那知临水登山处，同寄飞蓬断梗中。愁绝杯中千里月，梦萦江上一帆风。只今且作须臾意，更典云裘醉小丛。
答人留别之什
作者：朱松
朝代：宋

家在大江东復东，去君一舍碧流通。
那知临水登山处，同寄飞蓬断梗中。
愁绝杯中千里月，梦萦江上一帆风。
只今且作须臾意，更典云裘醉小藂。
答保安江师送米
作者：朱松
朝代：宋

不见道人久，天涯岁云除。
朝来食指动，忽接送米书。
念师折脚铛，五合未省余。
虽无覆餗祸，尚有乞食逋。
云何怜孤客，日受饥火驱。
未曾贷监河，矧肯索胡奴。
谁言斗升意，矫矫超万夫。
嗟予事笔耕，轻弃南亩锄。
慁烦方外客，此计良已疏。
何时事粗了，归葺五亩居。
生涯寄纬竹，岂即非良图。
不为泉壤蚓，愿学江湖鱼。
答保安江师送米
作者：朱松
朝代：宋

不见道人久，天涯岁云除。朝来食指动，忽接送米书。念师折脚铛，五合未省馀。虽无覆餗祸，尚有乞食逋。云何怜孤客，日受饥火驱。未曾贷监河，矧肯索胡奴。谁言斗升意，矫矫超万夫。嗟予事笔耕，轻弃南亩锄。慁烦方外客，此计良已疏。何时事粗了，归葺五亩居。生涯寄绵竹，岂即非良图。不为泉壤蚓，愿学江湖鱼。
答保安江師送米
作者：朱松
朝代：宋

不見道人久，天涯歲云除。
朝來食指動，忽接送米書。
念師折脚鐺，五合未省餘。
雖無覆餗禍，尚有乞食逋。
云何憐孤客，日受饑火驅。
未曾貸監河，矧肯索胡奴。
誰言斗升意，矯矯超萬夫。
嗟予事筆耕，輕棄南畝鋤。
慁煩方外客，此計良已疏。
何時事粗了，歸葺五畝居。
生涯寄緯竹，豈即非良圖。
不爲泉壤蚓，願學江湖魚。
答卓民表送茶
作者：朱松
朝代：宋

搅云飞雪一番新，谁念幽人尚食陈。
髣髴三生玉川子，破除千餠建溪春。
唤回窈窈清都梦，洗尽蓬蓬渴肺尘。
便欲乘风度芹水，却悲狡狯得君嗔。
答卓民表送茶
作者：朱松
朝代：宋

搅云飞雪一番新，谁念幽人尚食陈。髣髴三生玉川子，破除千饼建溪春。唤回窈窈清都梦，洗尽蓬蓬渴肺尘。便欲乘风度芹水，却悲狡狯得君嗔。
答卓民表送茶
作者：朱松
朝代：宋

攪雲飛雪一番新，誰念幽人尚食陳。
髣髴三生玉川子，破除千餠建谿春。
喚回窈窈清都夢，洗盡蓬蓬渴肺塵。
便欲乘風度芹水，却悲狡獪得君嗔。
答国镇见迓之什
作者：朱松
朝代：宋

平津栏槛倚高秋，一掬寒波醉眼流。莫话风流云散事，九河翻泪若为收。渊明把菊对清秋，醉里诗豪万象流。画出多情愁绝处，七峰明灭断云收。
答国镇见迓之什·其一
作者：朱松
朝代：宋
体裁：七言绝句

平津栏槛倚高秋，一掬寒波醉眼流。莫话风流云散事，九河翻泪若为收。
答国镇见迓之什·其二
作者：朱松
朝代：宋

渊明把菊对清秋，醉裏诗豪万象流。
画出多情愁绝处，七峯明灭断云收。
答国镇见迓之什·其二
作者：朱松
朝代：宋

渊明把菊对清秋，醉里诗豪万象流。画出多情愁绝处，七峰明灭断云收。
答國鎮見迓之什·其一
作者：朱松
朝代：宋

平津欄檻倚高秋，一掬寒波醉眼流。
莫話風流雲散事，九河翻淚若爲收。
答國鎮見迓之什·其二
作者：朱松
朝代：宋

淵明把菊對清秋，醉裏詩豪萬象流。
畫出多情愁絕處，七峯明滅斷雲收。
答子庄见和
作者：朱松
朝代：宋
体裁：七言绝句

老去温柔失旧乡，北窗一枕午风长。梦回未觉羲皇下，句好全胜殿阁凉。
答子莊見和
作者：朱松
朝代：宋

老去溫柔失舊鄉，北窗一枕午風長。
夢回未覺羲皇下，句好全勝殿閣凉。
答林康民見和梅花詩
作者：朱松
朝代：宋

寒崦人家碧谿尾，一樹江梅卧清泚。
仙姿不受凡眼汙，風歛天香瘴烟裏。
向來休沐偶無事，誰從我遊二三子。
彎碕曲逕一携手，凍雀驚飛亂英委。
班荆勸客小延佇，酌酒賦詩相料理。
多情入骨憐風味，依倚橫斜嚼冰蕊。
至今清夢掛殘月，强作短歌傳素齒。
韻高常恨句難稱，頼有君詩清且美。
天涯歲晚感鄉物，歸歟何時路千里。
枕樓一笛雪漫空，回首江臯淚如洗。
答林康民见和梅花诗
作者：朱松
朝代：宋

寒崦人家碧溪尾，一树江梅卧清泚。
仙姿不受凡眼污，风敛天香瘴烟裏。
向来休沐偶无事，谁从我游二三子。
弯碕曲径一携手，冻雀惊飞乱英委。
班荆劝客小延伫，酌酒赋诗相料理。
多情入骨怜风味，依倚横斜嚼冰蕊。
至今清梦挂残月，强作短歌传素齿。
韵高常恨句难称，頼有君诗清且美。
天涯岁晚感乡物，归欤何时路千里。
枕楼一笛雪漫空，回首江皋泪如洗。
答林康民见和梅花诗
作者：朱松
朝代：宋

寒崦人家碧溪尾，一树江梅卧清泚。仙姿不受凡眼污，风敛天香瘴烟里。向来休沐偶无事，谁从我游二三子。弯埼曲径一携手，冻雀惊飞乱英委。班荆劝客小延伫，酌酒赋诗相料理。多情入骨怜风味，依倚横斜嚼冰蕊。至今清梦挂残月，强作短歌传素齿。韵高常恨句难称，赖有君诗清且美。天涯岁晚感乡物，归欤何时路千里。枕楼一笛雪漫空，回首江皋泪如洗。
答汪明道見示畫雪梅詩
作者：朱松
朝代：宋

詩人未見雪梅畫，只識前村橫水枝。
百巧摹香摹不出，此詩風味畧相宜。
答汪明道见示画雪梅诗
作者：朱松
朝代：宋

诗人未见雪梅画，只识前村横水枝。百巧摹香摹不出，此诗风味略相宜。
答汪明道见示画雪梅诗
作者：朱松
朝代：宋

诗人未见雪梅画，只识前村横水枝。
百巧摹香摹不出，此诗风味畧相宜。
篁竹笋
作者：朱松
朝代：宋

梅雨冥冥稻已齐，连云篁竹暗蛮溪。短萌解箨登雕俎，错落黄金騕袅蹄。
篁竹笋
作者：朱松
朝代：宋

梅雨冥冥稻已齐，连云篁竹暗蛮溪。
短萌解箨登雕俎，错落黄金騕褭蹄。
篁竹筍
作者：朱松
朝代：宋

梅雨冥冥稻已齊，連雲篁竹暗蠻谿。
短萌解籜登雕俎，錯落黄金騕褭蹄。
約金確然不至
作者：朱松
朝代：宋

門前北風裂我襦，知君未能出僧廬。
忍看烟雨凍梅膚，南枝北枝香欲無。
可無一杯相煖熱，道人酒熟不用沽。
區區濡沫浪辛苦，安得共似江湖魚。
絕句
作者：朱松
朝代：宋

一笑相從欠我曹，日疲浮禮只徒勞。
紛紛閲世真難記，莫是先生眼太高。
约金确然不至
作者：朱松
朝代：宋

门前北风裂我襦，知君未能出僧庐。
忍看烟雨冻梅肤，南枝北枝香欲无。
可无一杯相暖热，道人酒熟不用沽。
区区濡沫浪辛苦，安得共似江湖鱼。
约金确然不至
作者：朱松
朝代：宋

门前北风裂我襦，知君未能出僧庐。忍看烟雨冻梅肤，南枝北枝香欲无。可无一杯相煖热，道人酒熟不用沽。区区濡沫浪辛苦，安得共似江湖鱼。
绝句
作者：朱松
朝代：宋
体裁：七言绝句

一笑相从欠我曹，日疲浮礼只徒劳。纷纷阅世真难记，莫是先生眼太高。
翠碧
作者：朱松
朝代：宋

長橋畫柱照清淪，俯見游鯈不可緡。
山影半溪叢篠密，誰知翠碧解藏身。
翠碧
作者：朱松
朝代：宋

长桥画柱照清沦，俯见游鯈不可缗。山影半溪丛筱密，谁知翠碧解藏身。
翠碧
作者：朱松
朝代：宋

长桥画柱照清沦，俯见游鯈不可缗。
山影半溪丛篠密，谁知翠碧解藏身。
考亭陈国器以家酿饷吾友人卓民表民表以饮予香味色皆清绝不可名状因为制名曰武夷仙露仍赋一首
作者：朱松
朝代：宋

二年饮水闽中村，忽见玉醴倾蛮尊。
涓涓醍醐灌热恼，耿耿沆瀣明朝暾。
旱尘久涨城市暗，渴梦欲挽江湖吞。
何人远致双鲤信，知我来扣罗雀门。
不须邀月已清绝，尚恐熨齿当微温。
要从华池汲真液，岂独玄鬓薅愁根。
微芒已识投辖客，妩媚似返当垆魂。
奇功谁续伯伦颂，妙意要与渊明论。
胸中我自有泾渭，笔下君已倾昆崙。
诗成寄与约他日，饮君与我空瓶盆。
考亭陈国器以家酿饷吾友人卓民表民表以饮予香味色皆清绝不可名状因为制名曰武夷仙露仍赋一首
作者：朱松
朝代：宋

二年饮水闽中村，忽见玉醴倾蛮尊。涓涓醍醐灌热脑，耿耿沆瀣明朝暾。旱尘久涨城市暗，渴梦欲挽江湖吞。何人远致双鲤信，知我来扣罗雀门。不须邀月已清绝，尚恐熨齿当微温。要从华池汲真液，岂独玄鬓薅愁根。微茫已识投辖客，妩媚似返当垆魂。奇功谁续伯伦颂，妙意要与渊明论。胸中我自有泾渭，笔下君已倾昆崙。诗成寄与约他日，饮君与我空瓶盆。
考亭陳國器以家釀餉吾友人卓民表民表以飲予香味色皆清絕不可名狀因爲製名曰武夷仙露仍賦一首
作者：朱松
朝代：宋

二年飲水閩中村，忽見玉醴傾蠻尊。
涓涓醍醐灌熱惱，耿耿沆瀣明朝暾。
旱塵久漲城市暗，渴夢欲挽江湖吞。
何人遠致雙鯉信，知我來扣羅雀門。
不須邀月已清絕，尚恐熨齒當微溫。
要從華池汲真液，豈獨玄鬢薅愁根。
微芒已識投轄客，娬媚似返當壚魂。
奇功誰續伯倫頌，妙意要與淵明論。
胸中我自有涇渭，筆下君已傾崑崙。
詩成寄與約他日，飲君與我空瓶盆。
至節日建州會詹士元
作者：朱松
朝代：宋

嗟予身百憂，佳節過倥傯。
客愁隨綫增，歸思與灰動。
當年從子日，未覺百慮重。
高堂遶牀呼，一擲有餘勇。
那知客天涯，相對寒骨聳。
歲月曾幾何，鬢絲今種種。
忍饑山藥煮，附煖地爐擁。
深藏斷還往，衰病脫拜拱。
興言望鄉關，雲物方鬰滃。
空餘相屬意，盃酒久不捧。
至节日建州会詹士元
作者：朱松
朝代：宋

嗟予身百忧，佳节过倥偬。
客愁随綫增，归思与灰动。
当年从子日，未觉百虑重。
高堂遶床呼，一掷有余勇。
那知客天涯，相对寒骨耸。
岁月曾几何，鬓丝今种种。
忍饥山药煮，附暖地炉拥。
深藏断还往，衰病脱拜拱。
兴言望乡关，云物方鬰滃。
空余相属意，杯酒久不捧。
至节日建州会詹士元
作者：朱松
朝代：宋

嗟予身百忧，佳节过倥偬。客愁随线增，归思与灰动。当年从子日，未觉百虑重。高堂绕床呼，一掷有馀勇。那知客天涯，相对寒骨耸。岁月曾几何，鬓丝今种种。忍饥山药煮，附煖地炉拥。深藏断还往，衰病脱拜拱。兴言望乡关，云物方郁滃。空馀相属意，杯酒久不捧。
致政宣教魏公挽詩二首·其一
作者：朱松
朝代：宋

己自應無憾，人猶歎不遭。
簪纓門已大，湖海氣方豪。
舊國牛磯外，新阡馬鬣高。
流芳傳教子，步武接夔臯。
致政宣教魏公挽詩二首·其二
作者：朱松
朝代：宋

交蓋歲云晚，向人懷自傾。
爭棋消永晝，酌茗話平生。
轉手便陳迹，撫書增故情。
無由從執紼，空想葬簫聲。
致政宣教魏公挽诗二首
作者：朱松
朝代：宋

己自应无憾，人犹叹不遭。簪缨门已大，湖海气方豪。旧国牛矶外，新阡马鬣高。流芳传教子，步武接夔皋。交盖岁云晚，向人怀自倾。争棋消永昼，酌茗话平生。转手便陈迹，抚书增故情。无由从执绋，空想葬箫声。
致政宣教魏公挽诗二首·其一
作者：朱松
朝代：宋
体裁：五言律诗

己自应无憾，人犹叹不遭。簪缨门已大，湖海气方豪。旧国牛矶外，新阡马鬣高。流芳传教子，步武接夔皋。
致政宣教魏公挽诗二首·其二
作者：朱松
朝代：宋
体裁：五言律诗

交盖岁云晚，向人怀自倾。争棋消永昼，酌茗话平生。转手便陈迹，抚书增故情。无由从执绋，空想葬箫声。
與勻道人蔬飯作兩絕句·其一
作者：朱松
朝代：宋

道人一計了平生，肯笑寒儒不糝羹。
若識先生晚食肉，萬錢何處著羶腥。
與勻道人蔬飯作兩絕句·其二
作者：朱松
朝代：宋

牛羊觸藩笋成竹，鵝鶩成群飽倒藤。
一飯羅摩未爲孽，要知我是在家僧。
與吳昌國同遊靈水院二首·其一
作者：朱松
朝代：宋

算舟吏散了無事，與客意行初不謀。
飽看雲濤舞空闊，欣逢泉石媚深幽。
西漢未試補天手，上界那知鞭鳳遊。
剪燭他年憶真賞，莫嗟身世尚沉浮。
與吳昌國同遊靈水院二首·其二
作者：朱松
朝代：宋

來往風流記兩翁，天涯今作九秋蓬。
坐驚秀色懸眉宇，便覺仙峯入手中。
傲世真成漆園吏，輸君不負北窗風。
書生浪發新亭歎，自笑尊前氣吐虹。
與求道人同之福唐
作者：朱松
朝代：宋

縛屋雙峯雲一塢，拋來伴我事幽尋。
風花蹤跡趣雖各，香火因緣情自深。
浮峽未興圓澤歎，乘桴還有仲由心。
三山他日記耆舊，鑿齒彌天無古今。
與許簿同遊南山二首·其一
作者：朱松
朝代：宋

步携婉娩上巉巖，北望雲山紫翠攙。
了了大江東岸路，欲攀風馭脫羈銜。
與許簿同遊南山二首·其二
作者：朱松
朝代：宋

秋空如水莫留塵，脚底千峯翠浪奔。
未暇與君遊八表，且當索酒賦鵾鵬。
與陳彥時會華嚴道人偶書
作者：朱松
朝代：宋

屋頭烟雲屯，屋下波濤喧。
團欒坐已久，起扣丹霞門。
客至苦舌强，目擊翻無言。
元龍湖海士，懷哉夙契敦。
清坐鼎足峙，妙語流潺湲。
君遊華嚴海，貝葉手自翻。
此心於身世，鳥度空無痕。
笑我流浪中，久被業識吞。
讀書談古今，綺語生禍根。
望道渺未見，况廼躐其藩。
職卑困掣肘，見溺不得援。
未知造物心，頗復哀黎元。
近窺顔稷意，未敢遽掩關。
躬耕亦細事，會要五畝園。
釋羈牛在牧，駕鼓馬伏轅。
居然見優劣，不比魚熊蹯。
持問跏趺人，一笑霜眉掀。
相携妙峯頂，暝色窺遠村。
解衣畧輩行，班坐搴芳蓀。
欲歸意未已，幽徑相與捫。
蒼崖出玉醴，不受瘴毒溫。
願言同酌此，我語庶不諼。
芍药二首
作者：朱松
朝代：宋

红颜素脸出春残，袅袅传传态自完。闻道扬州冠天下，何年跨鹤往吟看。舞困春风睡思深，东君更与缠腰金。颓檐醉尉花应笑，那有当年幕客心。
芍药二首
作者：朱松
朝代：宋

露压珍丛粉自匀，日攲蔫萼态殊真。未成跨鹤腰金去，先醉扬州十里春。已分春光冉冉过，奇葩好在奈愁何。谁令玉颊红成点，如意痕深琥珀多。
芍药二首·其一
作者：朱松
朝代：宋
体裁：七言绝句

红颜素脸出春残，袅袅传传态自完。闻道扬州冠天下，何年跨鹤往吟看。
芍药二首·其一
作者：朱松
朝代：宋

露压珍丛粉自匀，日攲蔫萼态殊真。未成跨鹤腰金去，先醉扬州十里春。
芍药二首·其一
作者：朱松
朝代：宋

露压珍丛粉自匀，日欹蔫萼态殊真。
未成跨鹤腰金去，先醉扬州十里春。
芍药二首·其二
作者：朱松
朝代：宋
体裁：七言绝句

已分春光冉冉过，奇葩好在奈愁何。谁令玉颊红成点，如意痕深琥珀多。
芍药二首·其二
作者：朱松
朝代：宋
体裁：七言绝句

舞困春风睡思深，东君更与缠腰金。颓檐醉尉花应笑，那有当年幕客心。
芍藥二首·其一
作者：朱松
朝代：宋

紅顔素臉出春殘，裊裊傳傳態自完。
聞道揚州冠天下，何年跨鶴往吟看。
芍藥二首·其一
作者：朱松
朝代：宋

露壓珍叢粉自勻，日欹蔫萼態殊真。
未成跨鶴腰金去，先醉揚州十里春。
芍藥二首·其二
作者：朱松
朝代：宋

已分春光冉冉過，奇葩好在奈愁何。
誰令玉頰紅成點，如意痕深琥珀多。
芍藥二首·其二
作者：朱松
朝代：宋

舞困春風睡思深，東君更與纏腰金。
頹簷醉尉花應笑，那有當年幕客心。
芦槛
作者：朱松
朝代：宋

手斸修芦着槛栽，使君公退几徘徊。
想当风雨翻丛急，疑卷江湖入座来。
未办松窗眠绿浦，且将屐齿印苍苔。
种成桃李人间满，应念孤根首屡回。
芦槛
作者：朱松
朝代：宋

手斸修芦著槛栽，使君公退几徘徊。想当风雨翻丛急，疑卷江湖入座来。未办松窗眠绿浦，且将屐齿印苍苔。种成桃李人间满，应念孤根首屡回。
董邦则求茶轩诗次韵
作者：朱松
朝代：宋
体裁：七言律诗

一轩新筑敞柴荆，北苑尘飞客思清。更买樵青娱晚景，便应卢老是前生。千门北阙梦不到，一卷玉杯心自明。冷看田侯堂上客，醉中谈笑起相烹。
董邦則求茶軒詩次韻
作者：朱松
朝代：宋

一軒新築敞柴荆，北苑塵飛客思清。
更買樵青娛晚景，便應盧老是前生。
千門北闕夢不到，一卷玉杯心自明。
冷看田侯堂上客，醉中談笑起相烹。
蓼花
作者：朱松
朝代：宋

長年心事只悠悠，衰鬢難禁歲月流。
紅蓼垂垂烟雨裏，不應摇落始知秋。
蓼花
作者：朱松
朝代：宋

长年心事只悠悠，衰鬓难禁岁月流。
红蓼垂垂烟雨裏，不应摇落始知秋。
蓼花
作者：朱松
朝代：宋

长年心事只悠悠，衰鬓难禁岁月流。红蓼垂垂烟雨里，不应摇落始知秋。
蔬飯
作者：朱松
朝代：宋

蕨拳嬰兒手，笋解籜龍蛻。
薦羞杞菊開，采斸烟雨外。
嗟予飯藜藿，咽塞舟泝瀨。
朝來二美兼，一飽良已泰。
充腸我誠足，染指客應慨。
平生食肉相，蕭瑟何足頼。
王郎催牛炙，韓老憶鯨鱠。
俠氣信雄夸，戲語亦狡獪。
我師魯顔子，陋巷翳蓬艾。
執瓢不可從，一取清泉酹。
蔬饭
作者：朱松
朝代：宋

蕨拳婴儿手，笋解箨龙蜕。
荐羞杞菊开，采斸烟雨外。
嗟予饭藜藿，咽塞舟泝濑。
朝来二美兼，一饱良已泰。
充肠我诚足，染指客应慨。
平生食肉相，萧瑟何足頼。
王郎催牛炙，韩老忆鲸鲙。
侠气信雄夸，戏语亦狡狯。
我师鲁颜子，陋巷翳蓬艾。
执瓢不可从，一取清泉酹。
蔬饭
作者：朱松
朝代：宋

蕨拳婴儿手，笋解箨龙蜕。荐羞杞菊间，采斸烟雨外。嗟予饭藜藿，咽塞舟溯濑。朝来二美兼，一饱良已泰。充肠我诚足，染指客应慨。平生食肉相，萧瑟何足赖。王郎催牛炙，韩老忆鲸鲙。侠气信雄夸，戏语亦狡狯。我师鲁颜子，陋巷翳蓬艾。执瓢不可从，一取清泉酹。
蘆檻
作者：朱松
朝代：宋

手斸修蘆著檻栽，使君公退幾徘徊。
想當風雨翻叢急，疑卷江湖入座來。
未辦松窗眠綠浦，且將屐齒印蒼苔。
種成桃李人間滿，應念孤根首屢回。
蝉
作者：朱松
朝代：宋
体裁：七言绝句

阴阴叶底午蝉嘶，满腹春风寄一枝。下有行人正愁绝，不知幽咽自缘饥。
蝶恋花·清晓方塘开一镜
作者：朱松
朝代：宋
体裁：词

清晓方塘开一镜。
落絮飞花，肯向春风定。
点破翠奁人未醒。
馀寒犹倚芭蕉劲。
拟托行云医酒病。
帘卷闲愁，空占红香迳。
青鸟呼君君莫听。
日边幽梦从来正。
蝶恋花（醉宿郑氏阁）
作者：朱松
朝代：宋

清晓方塘开一镜。落絮飞花，肯向春风定。点破翠奁人未醒。馀寒犹倚芭蕉劲。拟托行云医酒病。帘卷闲愁，空占红香径。青鸟呼君君莫听。日边幽梦从来正。
蝶戀花
作者：朱松
朝代：宋

清曉方塘開一鏡。落絮飛花，肯向春風定。點破翠奩人未醒。餘寒猶倚芭蕉勁。擬託行雲醫酒病。簾卷閒愁，空佔紅香逕。青鳥呼君君莫聽。日邊幽夢從來正。
蟬
作者：朱松
朝代：宋

陰陰葉底午蟬嘶，滿腹春風寄一枝。
下有行人正愁絕，不知幽咽自緣饑。
西湖泛舟
作者：朱松
朝代：宋
体裁：七言律诗

望湖楼下照衰颜，羞见尘埃两鬓斑。风艇纵看山转侧，烟堤尽逐水回还。唤人归去城钟急，触处相亲岭月弯。不用新诗摹绝境，定知长到梦魂间。
西湖泛舟
作者：朱松
朝代：宋

望湖樓下照衰顔，羞見塵埃兩鬢斑。
風艇縱看山轉側，烟堤儘逐水回還。
喚人歸去城鐘急，觸處相親嶺月彎。
不用新詩摹絕境，定知長到夢魂間。
觀張上達家惠崇蘆鴈圖二首·其一
作者：朱松
朝代：宋

先生衰眼失孤鴻，久著甕天塵霧中。
誰卷秋空開四壁，丹青三昧道人崇。
觀張上達家惠崇蘆鴈圖二首·其二
作者：朱松
朝代：宋

道人一錫攀飛鳥，頗悉南來北去情。
畫出江南遵渚態，尚餘風味叫群聲。
观张上达家惠崇芦雁图二首
作者：朱松
朝代：宋

先生衰眼失孤鸿，久著瓮天尘雾中。谁卷秋空开四壁，丹青三昧道人崇。道人一锡攀飞鸟，颇悉南来北去情。画出江南遵渚态，尚馀风味叫群声。
观张上达家惠崇芦雁图二首·其一
作者：朱松
朝代：宋

先生衰眼失孤鸿，久著瓮天尘雾中。谁卷秋空开四壁，丹青三昧道人崇。
观张上达家惠崇芦雁图二首·其二
作者：朱松
朝代：宋

道人一锡攀飞鸟，颇悉南来北去情。画出江南遵渚态，尚馀风味叫群声。
观张上达家惠崇芦鴈图二首·其一
作者：朱松
朝代：宋

先生衰眼失孤鸿，久着瓮天尘雾中。
谁卷秋空开四壁，丹青三昧道人崇。
观张上达家惠崇芦鴈图二首·其二
作者：朱松
朝代：宋

道人一锡攀飞鸟，颇悉南来北去情。
画出江南遵渚态，尚余风味叫群声。
解汲舟
作者：朱松
朝代：宋
体裁：五言律诗

上国经年客，春流一棹波。已醒离帐酒，犹记客亭歌。水枕残归梦，霜衾拥独哦。蓬窗横落月，作意傍人多。
解汲舟
作者：朱松
朝代：宋

上國經年客，春流一棹波。
已醒離帳酒，猶記客亭歌。
水枕殘歸夢，霜衾擁獨哦。
蓬窗橫落月，作意傍人多。
記草木雜詩七首·吉貝
作者：朱松
朝代：宋

炎海霜雪少，畏寒直過憂。
駝褐阻關河，吉貝亦可裘。
投種望著花，期以三春秋。
茸茸鵞毳凈，一一野繭抽。
南北走百價，白氎光欲流。
似聞邊烽急，緣江列貔貅。
裁襦襯鐵衣，愛此溫且柔。
天乎未厭亂，利厚人益媮。
誰知海濱客，獨歎無人酬。
記草木雜詩七首·月桂花
作者：朱松
朝代：宋

窗前小桂叢，著花無曠月。
月行晦朔周，一再開復歇。
初如醉肌紅，忽作絳裙色。
誰人相料理，耿耿自開落。
有如貧家女，信美乏風格。
春風木芍藥，穠艷傾一國。
芳根維無恙，歲晚但枯枿。
記草木雜詩七首·紫竹
作者：朱松
朝代：宋

新移紫玉幹，羅列才十餘。
枝葉一何病，意色慘不舒。
旱久土膏燥，抱甕愁僕夫。
雖無樵蘇厄，苦欠雨露濡。
我來侶魚蝦，滄溟在階除。
月窗瀉水墨，天風韻虛徐。
誰言居無友，此君良不疏。
三年爲主人，籜孫定紛如。
他時報安否，誰寄青泥書。
記草木雜詩七首·芭蕉
作者：朱松
朝代：宋

地鹵不敏樹，珍植何由暢。
斸根移芭蕉，美蔭跂可望。
芳心日卷舒，翠葉忽張王。
偏工鳴秋雨，疏密眇難狀。
霜風一以厲，狼籍坐惆悵。
誰言繿縷中，秋子得佳餉。
緗囊貯瑞露，厚味天所貺。
懷哉臘毒言，節口畏生瘴。
記草木雜詩七首·茱菊
作者：朱松
朝代：宋

海上作重九，菊揉青蕊香。
近墟買茱萸，枯顆出藥囊。
兒曹記土風，歉歉事祈禳。
老夫未免俗，聊爾答風光。
災祥理不僭，此柄孰主張。
譌言眩末俗，吾欲案長房。
記草木雜詩七首·菖蒲
作者：朱松
朝代：宋

東山在眉宇，未到心鬰紆。
流泉撞哀玉，清洌生菖蒲。
聞有嬋娟子，棄家來結廬。
窈窕雲霧窗，參差冰玉膚。
絕粒屏香節，仙姿清且腴。
邇來隠身去，冷落愁臞儒。
靈方無由乞，石斗移根鬚。
相看意已消，何必見子都。
記草木雜詩七首·萱草
作者：朱松
朝代：宋

水菽怡慈顔，萬鍾亦土苴。
時從班衣兒，蓺萱北堂下。
穠華夫豈少，愛此入風雅。
紛敷翠羽叢，絳英爛如赭。
諸孫遶銀鹿，采摘動盈把。
誰言壺中春，在此眉壽斝。
試筆
作者：朱松
朝代：宋

老來詩思如焦穀，自愧霜毫來故鄉。
乞與楊家棗心樣，要將掣管試諸郎。
詩約范直夫遊萬葉寺觀瀑泉
作者：朱松
朝代：宋

萬侯隠下吏，夙尚本丘園。
身投攫金市，藂書以自藩。
炯然如孤月，不受黄流渾。
要知句律工，競病何足論。
我生群末俗，涇渭非一源。
同心無楚越，傾蓋如弟昆。
人生各有役，不暇捧一尊。
風蒲掛南浦，念欲東南奔。
對牀定何夕，青燈照晤言。
懸知知詩處，千尺銀河翻。
談命
作者：朱松
朝代：宋

岑寂契心賞，棲遲幸身閑。
却掃味道腴，未厭藜藿慳。
久絕子公書，羞訪季主關。
肯爲空際塵，起此胸中山。
曆翁推始生，邂逅盃酒間。
自今半運中，且作尺蠖跧。
蕭蕭兩鬢髮，已白不復斑。
功名日以疏，落落難强顔。
譬如坐穩人，正苦步作艱。
夸毗付餘子，彼哉謝追攀。
謁吳公路許借論衡復留一日戲作
作者：朱松
朝代：宋

幽獨不自得，駕言款齋廬。
殷勤主人情，投轄恐回車。
轄亦不須投，此去將焉如。
唯憂酒錢盡，使我詩腸枯。
會合曾幾何，可復自作疏。
更當留一夕，帳中搜異書。
謁普照塔
作者：朱松
朝代：宋

孤塔鶩霄漢，晴影金碧眩。
重來得寓目，歸枕尾殘汴。
緬懷何姓人，哀禱傾淮甸。
是身如皎月，有水著處現。
彈指遍大千，何止數鄉縣。
惟應應緣地，聊爾共流轉。
顛危悔靳馬，善涉悟覓扇。
君看悔與悟，只在一轉盼。
至人獨何心，示此禍福變。
當知夙緣定，莫作邪道見。
哀哉衆生愚，積惡稔天譴。
云何一朝急，頼此香火薦。
我來適燈夕，寶蠟明邃殿。
還揩客塵眼，重睹浮壇面。
朝來塔上鈴，告我風色便。
平淮一回首，岸草失葱蒨。
謝人寄茶
作者：朱松
朝代：宋

寄我新詩錦繡端，解包更得鳳山團。
分無心賞陪顛陸，只有家風似嬾殘。
记草木杂诗七首 其一 月桂花
作者：朱松
朝代：宋

窗前小桂丛，著花无旷月。月行晦朔周，一再开复歇。初如醉肌红，忽作绛裙色。谁人相料理，耿耿自开落。有如贫家女，信美乏风格。春风木芍药，秾艳倾一国。芳根维无恙，岁晚但枯蘖。
记草木杂诗七首 其七 菖蒲
作者：朱松
朝代：宋

东山在眉宇，未到心郁纡。流泉撞哀玉，清洌生菖蒲。闻有婵娟子，弃家来结庐。窈窕云雾窗，参差冰玉肤。绝粒屏香节，仙姿清且腴。迩来隐身去，冷落愁臞儒。灵方无由乞，石斗移根须。相看意已消，何必见子都。
记草木杂诗七首 其三 紫竹
作者：朱松
朝代：宋

新移紫玉干，罗列才十馀。枝叶一何病，意色惨不舒。旱久土膏燥，抱瓮愁仆夫。虽无樵苏厄，苦欠雨露濡。我来侣鱼虾，沧溟在阶除。月窗泻水墨，天风韵虚徐。谁言居无友，此君良不疏。三年为主人，箨孙定纷如。他时报安否，谁寄青泥书。
记草木杂诗七首 其二 萱草
作者：朱松
朝代：宋

水菽怡慈颜，万钟亦土苴。时从班衣儿，蓺萱北堂下。秾华夫岂少，爱此入风雅。纷敷翠羽丛，绛英烂如赭。诸孙绕银鹿，采摘动盈把。谁言壶中春，在此眉寿斝。
记草木杂诗七首 其五 吉贝
作者：朱松
朝代：宋

炎海霜雪少，畏寒直过忧。驼褐阻关河，吉贝亦可裘。投种望著花，期以三春秋。茸茸鹅毳净，一一野茧抽。南北走百价，白氎光欲流。似闻边烽急，缘江列貔貅。裁襦衬铁衣，爱此温且柔。天乎未厌乱，利厚人益媮。谁知海滨客，独叹无人酬。
记草木杂诗七首 其六 芭蕉
作者：朱松
朝代：宋

地卤不敏树，珍植何由畅。斸根移芭蕉，美荫跂可望。芳心日卷舒，翠叶忽张王。偏工鸣秋雨，疏密眇难状。霜风一以厉，狼籍坐惆怅。谁言褴缕中，秋子得佳饷。缃囊贮瑞露，厚味天所贶。怀哉腊毒言，节口畏生瘴。
记草木杂诗七首 其四 茱菊
作者：朱松
朝代：宋

海上作重九，菊揉青蕊香。近墟买茱萸，枯颗出药囊。儿曹记土风，歉歉事祈禳。老夫未免俗，聊尔答风光。灾祥理不僭，此柄孰主张。讹言眩末俗，吾欲案长房。
记草木杂诗七首·吉贝
作者：朱松
朝代：宋

炎海霜雪少，畏寒直过忧。
驼褐阻关河，吉贝亦可裘。
投种望着花，期以三春秋。
茸茸鹅毳凈，一一野茧抽。
南北走百价，白氎光欲流。
似闻边烽急，缘江列貔貅。
裁襦衬铁衣，爱此温且柔。
天乎未厌乱，利厚人益偷。
谁知海滨客，独叹无人酬。
记草木杂诗七首·月桂花
作者：朱松
朝代：宋

窗前小桂丛，着花无旷月。
月行晦朔周，一再开復歇。
初如醉肌红，忽作绛裙色。
谁人相料理，耿耿自开落。
有如贫家女，信美乏风格。
春风木芍药，秾艷倾一国。
芳根维无恙，岁晚但枯枿。
记草木杂诗七首·月桂花
作者：朱松
朝代：宋

窗前小桂丛，著花无旷月。月行晦朔周，一再开复歇。初如醉肌红，忽作绛裙色。谁人相料理，耿耿自开落。有如贫家女，信美乏风格。春风木芍药，秾艳倾一国。芳根维无恙，岁晚但枯蘖。水菽怡慈颜，万钟亦土苴。时从班衣儿，蓺萱北堂下。秾华夫岂少，爱此入风雅。纷敷翠羽丛，绛英烂如赭。诸孙绕银鹿，采摘动盈把。谁言壶中春，在此眉寿斝。新移紫玉干，罗列才十馀。枝叶一何病，意色惨不舒。旱久土膏燥，抱瓮愁仆夫。虽无樵苏厄，苦欠雨露濡。我来侣鱼虾，沧溟在阶除。月窗泻水墨，天风韵虚徐。谁言居无友，此君良不疏。三年为主人，箨孙定纷如。他时报安否，谁寄青泥书。海上作重九，菊揉青蕊香。近墟买茱萸，枯颗出药囊。儿曹记土风，歉歉事祈禳。老夫未免俗，聊尔答风光。灾祥理不僭，此柄孰主张。讹言眩末俗，吾欲案长房。炎海霜雪少，畏寒直过忧。驼褐阻关河，吉贝亦可裘。投种望著花，期以三春秋。茸茸鹅毳净，一一野茧抽。南北走百价，白氎光欲流。似闻边烽急，缘江列貔貅。裁襦衬铁衣，爱此温且柔。天乎未厌乱，利厚人益媮。谁知海滨客，独叹无人酬。地卤不敏树，珍植何由畅。斸根移芭蕉，美荫跂可望。芳心日卷舒，翠叶忽张王。偏工鸣秋雨，疏密眇难状。霜风一以厉，狼籍坐惆怅。谁言褴缕中，秋子得佳饷。缃囊贮瑞露，厚味天所贶。怀哉腊毒言，节口畏生瘴。东山在眉宇，未到心郁纡。流泉撞哀玉，清洌生菖蒲。闻有婵娟子，弃家来结庐。窈窕云雾窗，参差冰玉肤。绝粒屏香节，仙姿清且腴。迩来隐身去，冷落愁臞儒。灵方无由乞，石斗移根须。相看意已消，何必见子都。
记草木杂诗七首·紫竹
作者：朱松
朝代：宋

新移紫玉干，罗列才十余。
枝叶一何病，意色惨不舒。
旱久土膏燥，抱瓮愁仆夫。
虽无樵苏厄，苦欠雨露濡。
我来侣鱼虾，沧溟在阶除。
月窗泻水墨，天风韵虚徐。
谁言居无友，此君良不疏。
三年为主人，箨孙定纷如。
他时报安否，谁寄青泥书。
记草木杂诗七首·芭蕉
作者：朱松
朝代：宋

地卤不敏树，珍植何由畅。
斸根移芭蕉，美荫跂可望。
芳心日卷舒，翠叶忽张王。
偏工鸣秋雨，疏密眇难状。
霜风一以厉，狼籍坐惆怅。
谁言繿缕中，秋子得佳饷。
缃囊贮瑞露，厚味天所贶。
怀哉腊毒言，节口畏生瘴。
记草木杂诗七首·茱菊
作者：朱松
朝代：宋

海上作重九，菊揉青蕊香。
近墟买茱萸，枯颗出药囊。
儿曹记土风，歉歉事祈禳。
老夫未免俗，聊尔答风光。
灾祥理不僭，此柄孰主张。
譌言眩末俗，吾欲案长房。
记草木杂诗七首·菖蒲
作者：朱松
朝代：宋

东山在眉宇，未到心鬰纡。
流泉撞哀玉，清洌生菖蒲。
闻有婵娟子，弃家来结庐。
窈窕云雾窗，参差冰玉肤。
绝粒屏香节，仙姿清且腴。
迩来隠身去，冷落愁臞儒。
灵方无由乞，石斗移根鬚。
相看意已消，何必见子都。
记草木杂诗七首·萱草
作者：朱松
朝代：宋

水菽怡慈颜，万钟亦土苴。
时从班衣儿，蓺萱北堂下。
秾华夫岂少，爱此入风雅。
纷敷翠羽丛，绛英烂如赭。
诸孙遶银鹿，采摘动盈把。
谁言壶中春，在此眉寿斝。
试笔
作者：朱松
朝代：宋
体裁：七言绝句

老来诗思如焦谷，自愧霜毫来故乡。乞与杨家枣心样，要将掣管试诸郎。
诗约范直夫游万叶寺观瀑泉
作者：朱松
朝代：宋

万侯隠下吏，夙尚本丘园。
身投攫金市，藂书以自藩。
炯然如孤月，不受黄流浑。
要知句律工，竞病何足论。
我生群末俗，泾渭非一源。
同心无楚越，倾盖如弟昆。
人生各有役，不暇捧一尊。
风蒲挂南浦，念欲东南奔。
对床定何夕，青灯照晤言。
悬知知诗处，千尺银河翻。
诗约范直夫游万叶寺观瀑泉
作者：朱松
朝代：宋

范侯隐下吏，夙尚本丘园。身投攫金市，丛书以自藩。炯然如孤月，不受黄流浑。要知句律工，竞病何足论。我生群末俗，泾渭非一源。同心无楚越，倾盖如弟昆。人生各有役，不暇捧一尊。风蒲挂南浦，念欲东南奔。对床定何夕，青灯照晤言。悬知吟诗处，千尺银河翻。
谈命
作者：朱松
朝代：宋

岑寂契心赏，栖迟幸身闲。却扫味道腴，未厌藜藿悭。久绝子公书，羞访季主关。肯为空际尘，起此胸中山。历翁推始生，邂逅杯酒间。自今半运中，且作尺蠖跧。萧萧两鬓发，已白不复斑。功名日以疏，落落难强颜。譬如坐稳人，正苦步作艰。夸毗付馀子，彼哉谢追攀。
谈命
作者：朱松
朝代：宋

岑寂契心赏，栖迟幸身闲。
却扫味道腴，未厌藜藿悭。
久绝子公书，羞访季主关。
肯为空际尘，起此胸中山。
历翁推始生，邂逅杯酒间。
自今半运中，且作尺蠖跧。
萧萧两鬓髮，已白不復斑。
功名日以疏，落落难强颜。
譬如坐稳人，正苦步作艰。
夸毗付余子，彼哉谢追攀。
谒吴公路许借论衡复留一日戏作
作者：朱松
朝代：宋

幽独不自得，驾言款斋庐。殷勤主人情，投辖恐回车。辖亦不须投，此去将焉如。唯忧酒钱尽，使我诗肠枯。会合曾几何，可复自作疏。更当留一夕，帐中搜异书。
谒吴公路许借论衡復留一日戏作
作者：朱松
朝代：宋

幽独不自得，驾言款斋庐。
殷勤主人情，投辖恐回车。
辖亦不须投，此去将焉如。
唯忧酒钱尽，使我诗肠枯。
会合曾几何，可復自作疏。
更当留一夕，帐中搜异书。
谒普照塔
作者：朱松
朝代：宋

孤塔凌霄汉，晴影金碧眩。重来得寓目，归柁尾残汴。缅怀何姓人，哀祷倾淮甸。是身如皎月，有水著处现。弹指遍大千，何止数乡县。惟应因缘地，聊尔共流转。颠危悔勒马，善涉悟觅扇。君看悔与悟，只在一转盼。至人独何心，示此祸福变。当知夙缘定，莫作邪道见。哀哉众生愚，积恶稔天谴。云何一朝急，赖此香火荐。我来适灯夕，宝蜡明邃殿。还揩客眼尘，重睹浮屠面。朝来塔上铃，告我风色便。平淮一回首，岸容失葱茜。
谒普照塔
作者：朱松
朝代：宋

孤塔鹜霄汉，晴影金碧眩。
重来得寓目，归枕尾残汴。
缅怀何姓人，哀祷倾淮甸。
是身如皎月，有水着处现。
弹指遍大千，何止数乡县。
惟应应缘地，聊尔共流转。
颠危悔靳马，善涉悟觅扇。
君看悔与悟，只在一转盼。
至人独何心，示此祸福变。
当知夙缘定，莫作邪道见。
哀哉众生愚，积恶稔天谴。
云何一朝急，頼此香火荐。
我来适灯夕，宝蜡明邃殿。
还揩客尘眼，重睹浮坛面。
朝来塔上铃，告我风色便。
平淮一回首，岸草失葱蒨。
谢人寄茶
作者：朱松
朝代：宋
体裁：七言绝句

寄我新诗锦绣端，解包更得凤山团。分无心赏陪颠陆，只有家风似懒残。
谿南梅花
作者：朱松
朝代：宋

巉巉石逕鳴枯筇，意行詰曲無西東。
心知幽壑梅已動，一枝寄我曾未蒙。
暗香橫路忽驚顧，冰蕊的皪蠻烟中。
有如佳人久去眼，邂逅相得情何窮。
蔬畦壓霜翠羽亂，已覺雪片棲手茸。
嗟吾辜此來已晚，攀條嚼蕊聊從容。
玉仙遊戲下塵世，絕艷一洗朱鉛空。
不知閬苑在何許，叱回風馭無怱怱。
溪寒沙凈迷俯仰，坐待山月來朦朧。
豈無尊酒相煖熱，錦裘起舞如驚鴻。
仇池老仙羽化久，妙曲三疊餘仙風。
歸時醉倒不知和，明日來此誰能同。
谿橋納凉晚歸小景
作者：朱松
朝代：宋

誰共谿邊沆瀣杯，驚魚不睡棹歌來。
風生蘋末無多子，更待冰輪作伴回。
負暄
作者：朱松
朝代：宋

宵寒卧增裯，晝寒起增衣。
如何負暄樂，高堂日輝輝。
引光扉盡闢，追影榻屢移。
妙趣久乃酣，瞑目潜自知。
初如擁紅爐，凍粟消頑肌。
漸如飲醇醪，暖力中融怡。
欠伸百骸舒，爬搔隨意爲。
頗回驕佚氣，頓改寒酸姿。
熏然沐慈仁，天恩豈予私。
願披橫空雲，四海同熙熙。
賦王伯溫家酴醾
作者：朱松
朝代：宋

翩翩風馭駕花神，更遣酴醾殿晚春。
壓架穠香千尺雪，喚回中酒惜花人。
贈僧
作者：朱松
朝代：宋

知有叢林特地過，幅巾迎笑出巖阿。
杖藜同覓牛羊路，濯足來分鷗鷺波。
豈不倦遊貪斗粟，坐令歸思動漁蓑。
他年會有相逢日，稍食吾言聽子呵。
贈吳昌國二首·其一
作者：朱松
朝代：宋

居越與誰語，得君寬我愁。
頗驚三日別，更爲一樽留。
食藿有餘味，泣河非所謀。
相看撫身世，容與愧蒼鷗。
贈吳昌國二首·其二
作者：朱松
朝代：宋

憶我少年日，遊君大父閒。
諸孫嗟契闊，雙鬢各斕斑。
未覺歸愚晚，俱嘗適俗艱。
絕知歸思急，更覓玉梅攀。
贈永和西堂道人
作者：朱松
朝代：宋

蒼山抱岑寂，丈室掩虛白。
道人塵機斷，宇宙一西壁。
是心如焦穀，浩劫永枯寂。
一句從誰聞，投老承此力。
相逢不相問，未省誰主客。
咄去真俗人，胡爲來役役。
贈范直夫
作者：朱松
朝代：宋

將軍競病詩成處，南浦春歸蘭玉叢。
漸減心情身老大，久乖談笑路西東。
鄉關落日蒼茫外，樽酒寒花寂歷中。
且與寓公同放曠，浩歌相屬倚秋風。
贈覺師
作者：朱松
朝代：宋

覺師儒門秀，脫屣世故早。
那知軒冕味，夙悟心已槁。
唯餘章句習，心境時相惱。
如人生於齊，而即楚鄉老。
雖遭楚人咻，微音或清好。
固無益生死，亦未妨至道。
家山亦何有，骯髒衣間寶。
叢林選佛場，一擲想盆倒。
云何戀故居，俛仰待華皓。
他年空手歸，子語吾爲老。
幸分曹溪水，萬劫付一澡。
贈言命張生
作者：朱松
朝代：宋

俛仰塵埃的自羞，稍看寒餓復誰憂。
小兒造物巧相戲，窮鬼逐人殊未休。
我所不知煩子算，世如無取更何求。
服箱挹酒真么麽，那用區區問斗牛。
贈謝彥翔建安人九歲異人與藥至今不食建安有梅子真升仙處
作者：朱松
朝代：宋

我本世味薄，寸田足自營。
年來荆棘盡，稍有梨棗萌。
但恐骨相凡，未敢希長生。
陳留達人後，未齓犀角盈。
舊遊記三山，幽夢徹九清。
爾來三十年，但覺膏粱腥。
幽尋飯綠髓，默卧誦黄庭。
顧我塵土中，深慰夙心傾。
仙人吳門卒，解后煩寄聲。
相期朝金闕，鶴馭何時征。
负暄
作者：朱松
朝代：宋

宵寒卧增裯，昼寒起增衣。
如何负暄乐，高堂日辉辉。
引光扉尽闢，追影榻屡移。
妙趣久乃酣，瞑目潜自知。
初如拥红炉，冻粟消顽肌。
渐如饮醇醪，暖力中融怡。
欠伸百骸舒，爬搔随意为。
颇回骄佚气，顿改寒酸姿。
熏然沐慈仁，天恩岂予私。
愿披横空云，四海同熙熙。
赋王伯温家酴醾
作者：朱松
朝代：宋
体裁：七言绝句

翩翩风驭驾花神，更遣酴醾殿晚春。压架秾香千尺雪，唤回中酒惜花人。
赠僧
作者：朱松
朝代：宋
体裁：七言律诗

知有丛林特地过，幅巾迎笑出岩阿。杖藜同觅牛羊路，濯足来分鸥鹭波。岂不倦游贪斗粟，坐令归思动渔蓑。他年会有相逢日，稍食吾言听子呵。
赠吴昌国二首
作者：朱松
朝代：宋

居越与谁语，得君宽我愁。颇惊三日别，更为一樽留。食藿有馀味，泣河非所谋。相看抚身世，容与愧苍鸥。忆我少年日，游君大父閒。诸孙嗟契阔，双鬓各斓斑。未觉归愚晚，俱尝适俗艰。绝知归思急，更觅玉梅攀。
赠吴昌国二首·其一
作者：朱松
朝代：宋

居越与谁语，得君宽我愁。
颇惊三日别，更为一樽留。
食藿有余味，泣河非所谋。
相看抚身世，容与愧苍鸥。
赠吴昌国二首·其一
作者：朱松
朝代：宋

居越与谁语，得君宽我愁。颇惊三日别，更为一樽留。食藿有馀味，泣河非所谋。相看抚身世，容与愧苍鸥。
赠吴昌国二首·其二
作者：朱松
朝代：宋
体裁：五言律诗

忆我少年日，游君大父閒。诸孙嗟契阔，双鬓各斓斑。未觉归愚晚，俱尝适俗艰。绝知归思急，更觅玉梅攀。
赠永和西堂道人
作者：朱松
朝代：宋
体裁：古风

苍山抱岑寂，丈室掩虚白。道人尘机断，宇宙一西壁。是心如焦谷，浩劫永枯寂。一句从谁闻，投老承此力。相逢不相问，未省谁主客。咄去真俗人，胡为来役役。
赠范直夫
作者：朱松
朝代：宋
体裁：七言律诗

将军竞病诗成处，南浦春归兰玉丛。渐减心情身老大，久乖谈笑路西东。乡关落日苍茫外，樽酒寒花寂历中。且与寓公同放旷，浩歌相属倚秋风。
赠觉师
作者：朱松
朝代：宋

觉师儒门秀，脱屣世故早。
那知轩冕味，夙悟心已槁。
唯余章句习，心境时相恼。
如人生于齐，而即楚乡老。
虽遭楚人咻，微音或清好。
固无益生死，亦未妨至道。
家山亦何有，骯脏衣间宝。
丛林选佛场，一掷想盆倒。
云何恋故居，俛仰待华皓。
他年空手归，子语吾为老。
幸分曹溪水，万劫付一澡。
赠觉师
作者：朱松
朝代：宋

觉师儒门秀，脱屣世故早。那知轩冕味，夙悟心已槁。唯馀章句习，心境时相恼。如人生于齐，而即楚乡老。虽遭楚人咻，微音或清好。固无益生死，亦未妨至道。家山亦何有，肮脏衣间蚤。丛林选佛场，一掷想盆倒。云何恋故居，俛仰待华皓。他年空手归，子语吾为老。幸分曹溪水，万劫付一澡。
赠言命张生
作者：朱松
朝代：宋

俛仰尘埃的自羞，稍看寒饿复谁忧。小儿造物巧相戏，穷鬼逐人殊未休。我所不知烦子算，世如无取更何求。服箱挹酒真么么，那用区区问斗牛。
赠言命张生
作者：朱松
朝代：宋

俛仰尘埃的自羞，稍看寒饿復谁忧。
小儿造物巧相戏，穷鬼逐人殊未休。
我所不知烦子算，世如无取更何求。
服箱挹酒真么么，那用区区问斗牛。
赠谢彦翔建安人九岁异人与药至今不食建安有梅子真升仙处
作者：朱松
朝代：宋

我本世味薄，寸田足自营。
年来荆棘尽，稍有梨枣萌。
但恐骨相凡，未敢希长生。
陈留达人后，未齓犀角盈。
旧游记三山，幽梦彻九清。
尔来三十年，但觉膏粱腥。
幽寻饭绿髓，默卧诵黄庭。
顾我尘土中，深慰夙心倾。
仙人吴门卒，解后烦寄声。
相期朝金阙，鹤驭何时征。
赠谢彦翔建安人九岁异人与药至今不食建安有梅子真升仙处
作者：朱松
朝代：宋

我本世味薄，寸田足自营。年来荆棘尽，稍有梨枣萌。但恐骨相凡，未敢希长生。陈留达人后，未龀犀角盈。旧游记三山，幽梦彻九清。尔来三十年，但觉膏粱腥。幽寻饭绿髓，默卧诵黄庭。顾我尘土中，深慰夙心倾。仙人吴门卒，解后烦寄声。相期朝金阙，鹤驭何时征。
辛亥中秋不見月
作者：朱松
朝代：宋

今夕九秋半，心期負隔年。
勞生灰劫裏，微雨客遊邊。
旅泊正無酒，陰雲遑怨天。
何時草堂月，相對藉糟眠。
辛亥中秋不见月
作者：朱松
朝代：宋

今夕九秋半，心期负隔年。
劳生灰劫裏，微雨客游边。
旅泊正无酒，阴云遑怨天。
何时草堂月，相对藉糟眠。
辛亥中秋不见月
作者：朱松
朝代：宋

今夕九秋半，心期负隔年。劳生灰劫里，微雨客游边。旅泊正无酒，阴云遑怨天。何时草堂月，相对藉糟眠。
送五二郎讀書
作者：朱松
朝代：宋

爾去事齋居，操持好在初。
故鄉無厚業，舊篋有殘書。
夜寑燈遲滅，晨興髮蚤梳。
詩囊應令滿，酒盞固宜疏。
貘羈寧似犬，龍化本由魚。
鼎薦緣中實，鐘鳴應體虛。
洞洞春天發，悠悠白日除。
成家全頼汝，逝此莫躊躇。
送五二郎读书
作者：朱松
朝代：宋

尔去事斋居，操持好在初。
故乡无厚业，旧箧有残书。
夜寑灯迟灭，晨兴髮蚤梳。
诗囊应令满，酒盏固宜疏。
貘羁宁似犬，龙化本由鱼。
鼎荐缘中实，钟鸣应体虚。
洞洞春天发，悠悠白日除。
成家全頼汝，逝此莫踌躇。
送五二郎读书
作者：朱松
朝代：宋

尔去事斋居，操持好在初。故乡无厚业，旧箧有残书。夜寝灯迟灭，晨兴发蚤梳。诗囊应令满，酒盏固宜疏。貘羁宁似犬，龙化本由鱼。鼎荐缘中实，钟鸣应体虚。洞洞春天发，悠悠白日除。成家全赖汝，逝此莫踌躇。
送仲猷北归二首
作者：朱松
朝代：宋

一丘胸次有馀师，空此淹留岁月迟。黄墨工夫怜我倦，箪瓢风味要君知。新诗落笔惊翻水，俗学回头笑画脂。伊洛参同得力句，还家欲举定从谁。欲寻当日故山盟，身世今如海一萍。归路上心真了了，愁根入鬓已星星。挽衣共釂东西酒，折柳送行长短亭。念我知君回首处，萱丛菖叶一时青。
送仲猷北归二首·其一
作者：朱松
朝代：宋

一丘胸次有余师，空此淹留岁月迟。
黄墨工夫怜我倦，箪瓢风味要君知。
新诗落笔惊翻水，俗学回头笑画脂。
伊洛参同得力句，还家欲举定从谁。
送仲猷北归二首·其一
作者：朱松
朝代：宋

一丘胸次有馀师，空此淹留岁月迟。黄墨工夫怜我倦，箪瓢风味要君知。新诗落笔惊翻水，俗学回头笑画脂。伊洛参同得力句，还家欲举定从谁。
送仲猷北归二首·其二
作者：朱松
朝代：宋
体裁：七言律诗

欲寻当日故山盟，身世今如海一萍。归路上心真了了，愁根入鬓已星星。挽衣共釂东西酒，折柳送行长短亭。念我知君回首处，萱丛菖叶一时青。
送仲猷北歸二首·其一
作者：朱松
朝代：宋

一丘胸次有餘師，空此淹留歲月遲。
黄墨工夫憐我倦，簞瓢風味要君知。
新詩落筆驚翻水，俗學回頭笑畫脂。
伊洛參同得力句，還家欲舉定從誰。
送仲猷北歸二首·其二
作者：朱松
朝代：宋

欲尋當日故山盟，身世今如海一萍。
歸路上心真了了，愁根入鬢已星星。
挽衣共釂東西酒，折柳送行長短亭。
念我知君回首處，萱叢菖葉一時青。
送僧
作者：朱松
朝代：宋

空中世界紛河沙，不知底處爲天涯。
乾坤百億在指掌，觸處與子同一家。
云何猶作去來想，千里一跌毫釐差。
坐令契闊費星紀，嶺雲欲寄山川遐。
撥眉相對此何日，丈室凈掃餘天花。
詩豪辨舌久投閣，萬竅寂歷風無譁。
爲君遊戲出三昧，妙處那復相聱牙。
往將妙響應空谷，一任飛錫凌蒼霞。
送僧
作者：朱松
朝代：宋

空中世界纷河沙，不知底处为天涯。乾坤百亿在指掌，触处与子同一家。云何犹作去来想，千里一跌毫釐差。坐令契阔费星纪，岭云欲寄山川遐。拨眉相对此何日，丈室净扫馀天花。诗豪辨舌久投阁，万窍寂历风无哗。为君游戏出三昧，妙处那复相聱牙。往将妙响应空谷，一任飞锡凌苍霞。
送僧
作者：朱松
朝代：宋

空中世界纷河沙，不知底处为天涯。
干坤百亿在指掌，触处与子同一家。
云何犹作去来想，千里一跌毫釐差。
坐令契阔费星纪，岭云欲寄山川遐。
拨眉相对此何日，丈室凈扫余天花。
诗豪辨舌久投阁，万窍寂历风无譁。
为君游戏出三昧，妙处那復相聱牙。
往将妙响应空谷，一任飞锡凌苍霞。
送刘道醇归乌石
作者：朱松
朝代：宋

一廛避地本依刘，闻得更书始欲愁。旧德镌碑在人口，归装载石压溪舟。寄书莫忘青泥信，把酒谁同黄菊秋。新阁诗增风月价，自应神物护银钩。胸中一壑故超然，耿耿羞争倚市妍。万事一尊陶令酒，群儿满世祖生鞭。欲投乌石农桑社，尚有灵山香火缘。持节重来慰父老，蹊头相送各携钱。
送刘道醇归乌石·其一
作者：朱松
朝代：宋

一廛避地本依刘，闻得更书始欲愁。
旧德镌碑在人口，归装载石压溪舟。
寄书莫忘青泥信，把酒谁同黄菊秋。
新阁诗增风月价，自应神物护银鈎。
送刘道醇归乌石·其一
作者：朱松
朝代：宋

一廛避地本依刘，闻得更书始欲愁。旧德镌碑在人口，归装载石压溪舟。寄书莫忘青泥信，把酒谁同黄菊秋。新阁诗增风月价，自应神物护银钩。
送刘道醇归乌石·其二
作者：朱松
朝代：宋
体裁：七言律诗

胸中一壑故超然，耿耿羞争倚市妍。万事一尊陶令酒，群儿满世祖生鞭。欲投乌石农桑社，尚有灵山香火缘。持节重来慰父老，蹊头相送各携钱。
送劉道醇歸烏石·其一
作者：朱松
朝代：宋

一廛避地本依劉，聞得更書始欲愁。
舊德鎸碑在人口，歸裝載石壓溪舟。
寄書莫忘青泥信，把酒誰同黄菊秋。
新閣詩增風月價，自應神物護銀鈎。
送劉道醇歸烏石·其二
作者：朱松
朝代：宋

胸中一壑故超然，耿耿羞爭倚市妍。
萬事一尊陶令酒，群兒滿世祖生鞭。
欲投烏石農桑社，尚有靈山香火緣。
持節重來慰父老，蹊頭相送各携錢。
送友生
作者：朱松
朝代：宋

剝喙門前久未嗔，定知我輩不羈人。
午窗喚起夢魂好，一語便知風味真。
身嬰世網坐營口，心識醉鄉慵問津。
忽先秋燕背人去，四角何由生客輪。
送友生
作者：朱松
朝代：宋
体裁：七言律诗

剥喙门前久未嗔，定知我辈不羁人。午窗唤起梦魂好，一语便知风味真。身婴世网坐营口，心识醉乡慵问津。忽先秋燕背人去，四角何由生客轮。
送周时用自别业还永嘉
作者：朱松
朝代：宋
体裁：七言绝句

陌上花残客未归，故乡自合去迟迟。红香洲渚收归桨，却胜池塘草绿时。
送周時用自別業還永嘉
作者：朱松
朝代：宋

陌上花殘客未歸，故鄉自合去遲遲。
紅香洲渚收歸槳，却勝池塘草綠時。
送山老住三峰寺
作者：朱松
朝代：宋

未办同穿荦确行，西风挥手最关情。只应勃窣喧卑里，认得峰头啸月声。钵中忽见三峰影，便觉市廛尘涴人。寄语阶前石池水，老夫衰发已盈巾。
送山老住三峰寺·其一
作者：朱松
朝代：宋

未办同穿荦确行，西风挥手最关情。
只应勃窣喧卑裏，认得峯头啸月声。
送山老住三峰寺·其一
作者：朱松
朝代：宋

未办同穿荦确行，西风挥手最关情。只应勃窣喧卑里，认得峰头啸月声。
送山老住三峰寺·其一
作者：朱松
朝代：宋

未辦同穿犖确行，西風揮手最關情。
只應勃窣喧卑裏，認得峯頭嘯月聲。
送山老住三峰寺·其二
作者：朱松
朝代：宋

鉢中忽見三峯影，便覺市廛塵涴人。
寄語階前石池水，老夫衰髮已盈巾。
送山老住三峰寺·其二
作者：朱松
朝代：宋

钵中忽见三峯影，便觉市廛尘涴人。
寄语阶前石池水，老夫衰髮已盈巾。
送山老住三峰寺·其二
作者：朱松
朝代：宋

钵中忽见三峰影，便觉市廛尘涴人。寄语阶前石池水，老夫衰发已盈巾。
送建州徐生
作者：朱松
朝代：宋

人羁天地间，谁非一浮萍。
泛然偶相值，便有离合情。
君家武夷下，归路尘眼明。
我生爱山者，梦寐秀色横。
秋风送客去，把手更心倾。
亦逢山中人，为我寄此声。
送建州徐生
作者：朱松
朝代：宋

人羈天地間，誰非一浮萍。
泛然偶相值，便有離合情。
君家武夷下，歸路塵眼明。
我生愛山者，夢寐秀色橫。
秋風送客去，把手更心傾。
亦逢山中人，爲我寄此聲。
送志宏西上
作者：朱松
朝代：宋

九州眼一槩，余子真琐琐。
岳立培塿中，喜此高岋峨。
如公我辈人，取友亦到我。
挥毫赋垂天，风雨卷蓬颗。
相期八表游，未觉夙心左。
解龟醉江阁，酒面山月堕。
起瞻帝乡云，感叹不成坐。
何须飞霞佩，自办凌风舸。
瀛洲渺溟渤，万里一掀簸。
缄诗寄天涯，秉烛对新火。
那知市门仙，斗禄事么么。
空余肠九迴，上疏何日果。
送志宏西上
作者：朱松
朝代：宋

九州眼一槩，餘子真瑣瑣。
嶽立培塿中，喜此高岋峨。
如公我輩人，取友亦到我。
揮毫賦垂天，風雨卷蓬顆。
相期八表遊，未覺夙心左。
解龜醉江閣，酒面山月墮。
起瞻帝鄉雲，感歎不成坐。
何須飛霞佩，自辦凌風舸。
瀛洲渺溟渤，萬里一掀簸。
緘詩寄天涯，秉燭對新火。
那知市門仙，斗祿事么麽。
空餘腸九迴，上疏何日果。
送志宏西上
作者：朱松
朝代：宋

九州眼一槩，馀子真琐琐。岳立培塿中，喜此高岋峨。如公我辈人，取友亦到我。挥毫赋垂天，风雨卷蓬颗。相期八表游，未觉夙心左。解龟醉江阁，酒面山月堕。起瞻帝乡云，感叹不成坐。何须飞霞佩，自办凌风舸。瀛洲渺溟渤，万里一掀簸。缄诗寄天涯，秉烛对新火。那知市门仙，斗禄事么么。空馀肠九回，上疏何日果。
送景思奉祠之温州
作者：朱松
朝代：宋

司祀名郎下紫宸，王师载主尚时巡。丕承配极威灵在，对越垂休命秩新。幽梦想多春草句，清江为洗涅衣尘。行观前席来宣室，可但从容问鬼神。
送景思奉祠之温州
作者：朱松
朝代：宋

司祀名郎下紫宸，王师载主尚时巡。
丕承配极威灵在，对越垂休命秩新。
幽梦想多春草句，清江为洗湼衣尘。
行观前席来宣室，可但从容问鬼神。
送景思奉祠之溫州
作者：朱松
朝代：宋

司祀名郎下紫宸，王師載主尚時巡。
丕承配極威靈在，對越垂休命秩新。
幽夢想多春草句，清江爲洗湼衣塵。
行觀前席來宣室，可但從容問鬼神。
送求道人永福謁同參二首·其一
作者：朱松
朝代：宋

枯木巖頭鴻鴈行，十年離別話偏長。
歸時裹裏日溪橘，應作雪峯薝蔔香。
送求道人永福謁同參二首·其二
作者：朱松
朝代：宋

拄藤峯頂一長嘯，贈子西行風半帆。
想見月生潮上處，新詩歷歷在千巖。
送求道人永福谒同参二首
作者：朱松
朝代：宋

枯木岩头鸿雁行，十年离别话偏长。归时裹里日溪橘，应作雪峰薝卜香。拄藤峰顶一长啸，赠子西行风半帆。想见月生潮上处，新诗历历在千岩。
送求道人永福谒同参二首·其一
作者：朱松
朝代：宋

枯木岩头鸿雁行，十年离别话偏长。归时裹里日溪橘，应作雪峰薝卜香。
送求道人永福谒同参二首·其一
作者：朱松
朝代：宋

枯木岩头鸿鴈行，十年离别话偏长。
归时裹裏日溪橘，应作雪峯薝卜香。
送求道人永福谒同参二首·其二
作者：朱松
朝代：宋

拄藤峯顶一长啸，赠子西行风半帆。
想见月生潮上处，新诗历历在千岩。
送求道人永福谒同参二首·其二
作者：朱松
朝代：宋

拄藤峰顶一长啸，赠子西行风半帆。想见月生潮上处，新诗历历在千岩。
送沈昌时赴宁海令兼叙别二首
作者：朱松
朝代：宋

俯仰尘埃二十年，天涯初此试鸣弦。正缘五斗羞陶令，莫叹三江阻郑虔。馋吏诛求何日餍，羸民凋瘵岂容鞭。故人便使来当路，终恐劳公自挽船。午潮平处落归帆，已觉离情两不堪。转手便成千日别，悲歌聊倚一杯酣。波翻别壑闻车水，青遍柔桑趁浴蚕。归路春深风日美，伴谁操笔赋幽探。
送沈昌时赴宁海令兼叙别二首·其一
作者：朱松
朝代：宋

俯仰尘埃二十年，天涯初此试鸣弦。正缘五斗羞陶令，莫叹三江阻郑虔。馋吏诛求何日餍，羸民凋瘵岂容鞭。故人便使来当路，终恐劳公自挽船。
送沈昌时赴宁海令兼叙别二首·其一
作者：朱松
朝代：宋

俯仰尘埃二十年，天涯初此试鸣絃。
正缘五斗羞陶令，莫叹三江阻郑虔。
馋吏诛求何日餍，羸民凋瘵岂容鞭。
故人便使来当路，终恐劳公自挽船。
送沈昌时赴宁海令兼叙别二首·其二
作者：朱松
朝代：宋
体裁：七言律诗

午潮平处落归帆，已觉离情两不堪。转手便成千日别，悲歌聊倚一杯酣。波翻别壑闻车水，青遍柔桑趁浴蚕。归路春深风日美，伴谁操笔赋幽探。
送沈昌時赴寧海令兼敘別二首·其一
作者：朱松
朝代：宋

俯仰塵埃二十年，天涯初此試鳴絃。
正緣五斗羞陶令，莫歎三江阻鄭虔。
饞吏誅求何日饜，羸民凋瘵豈容鞭。
故人便使來當路，終恐勞公自挽船。
送沈昌時赴寧海令兼敘別二首·其二
作者：朱松
朝代：宋

午潮平處落歸帆，已覺離情兩不堪。
轉手便成千日別，悲歌聊倚一盃酣。
波翻別壑聞車水，青遍柔桑趁浴蠶。
歸路春深風日美，伴誰操筆賦幽探。
送深师住妙香寺元住云溪
作者：朱松
朝代：宋

道人舍幽居，谁管溪上云。此身白云耳，遑暇南北分。颇闻妙香山，天花雨缤纷。宴坐丈室间，历乱旧衲纹。山前路悠悠，山后水沄沄。应观川途客，念我奔走勤。岂无香火缘，他年往相群。饱食跛铛饭，稀摘幽涧芹。当令桃花台，白社掩前薰。
送深师住妙香寺元住云溪
作者：朱松
朝代：宋

道人舍幽居，谁管溪上云。
此身自云耳，遑暇南北分。
颇闻妙香山，天花雨缤纷。
宴坐丈室间，历乱旧衲纹。
山前路悠悠，山后水汶汶。
应观川途客，念我奔走勤。
岂无香火缘，他年往相群。
饱食跛铛饭，稀摘幽涧芹。
当令桃花台，白社掩前熏。
送深師住妙香寺元住雲溪
作者：朱松
朝代：宋

道人捨幽居，誰管溪上雲。
此身自雲耳，遑暇南北分。
頗聞妙香山，天花雨繽紛。
宴坐丈室間，歷亂舊衲紋。
山前路悠悠，山後水汶汶。
應觀川途客，念我奔走勤。
豈無香火緣，他年往相群。
飽食跛鐺飯，稀摘幽澗芹。
當令桃花臺，白社掩前薰。
送瓯宁魏生赴武举
作者：朱松
朝代：宋

建安少年请缨客，横槊赋诗两无敌。
辞家去作入彀英，气拂天狼夜无迹。
庙堂尺棰鞭羌胡，智名勇功付壮夫。
引弓没羽世自有，敢闻上策当何如。
送瓯宁魏生赴武举
作者：朱松
朝代：宋

建安少年请缨客，横槊赋诗两无敌。辞家去作入彀英，气拂天狼夜无迹。庙堂尺箠鞭羌胡，智名勇功付壮夫。引弓没羽世自有，敢问上策当何如。
送甌寧魏生赴武舉
作者：朱松
朝代：宋

建安少年請纓客，橫槊賦詩兩無敵。
辭家去作入彀英，氣拂天狼夜無迹。
廟堂尺箠鞭羌胡，智名勇功付壯夫。
引弓沒羽世自有，敢聞上策當何如。
送祝仲容归新安
作者：朱松
朝代：宋

历乱百忧心，漂零一涯天。
读礼不盈尺，眼萎坐自怜。
君来访安否，春风柳吹绵。
篝灯语平生，惝恍夜不眠。
那知岁月度，但怪冰雪坚。
感君怀亲意，使我泪贯泉。
高堂急荣养，躬耕恨无田。
笔端日五色，气压诸生前。
圣门要钻仰，至味研简编。
经纶出绪余，文字忘蹄筌。
他年閒击竹，妙契琴无絃。
此时一瓣香，竟为何人然。
江湖多北风，怀哉归袖翩。
刮目看奋飞，此道更着鞭。
送祝仲容归新安
作者：朱松
朝代：宋

历乱百忧心，漂零一涯天。读礼不盈尺，眼萎坐自怜。君来访安否，春风柳吹绵。篝灯语平生，惝恍夜不眠。那知岁月度，但怪冰雪坚。感君怀亲意，使我泪贯泉。高堂急荣养，躬耕恨无田。笔端日五色，气压诸生前。圣门要钻仰，至味研简编。经纶出绪馀，文字忘蹄筌。他年閒击竹，妙契琴无弦。此时一瓣香，竟为何人然。江湖多北风，怀哉归袖翩。刮目看奋飞，此道更著鞭。
送祝仲容歸新安
作者：朱松
朝代：宋

歷亂百憂心，漂零一涯天。
讀禮不盈尺，眼萎坐自憐。
君來訪安否，春風柳吹綿。
篝燈語平生，惝恍夜不眠。
那知歲月度，但怪冰雪堅。
感君懷親意，使我淚貫泉。
高堂急榮養，躬耕恨無田。
筆端日五色，氣壓諸生前。
聖門要鑽仰，至味研簡編。
經綸出緒餘，文字忘蹄筌。
他年閒擊竹，妙契琴無絃。
此時一瓣香，竟爲何人然。
江湖多北風，懷哉歸袖翩。
刮目看奮飛，此道更著鞭。
送蔺廷彦之衡州
作者：朱松
朝代：宋

墙东新径去年开，二老扶筇便往来。数面何曾三日别，离怀都寄十分杯。客亭系马梅争落，官舍裁书雁欲回。秉执枢机有知己，未须卜筑向蒿莱。
送蔺廷彦之衡州
作者：朱松
朝代：宋

墙东新径去年开，二老扶筇便往来。
数面何曾三日别，离怀都寄十分杯。
客亭繫马梅争落，官舍裁书鴈欲回。
秉执枢机有知己，未须卜筑向蒿莱。
送藺廷彥之衡州
作者：朱松
朝代：宋

牆東新徑去年開，二老扶筇便往來。
數面何曾三日別，離懷都寄十分杯。
客亭繫馬梅爭落，官舍裁書鴈欲回。
秉執樞機有知己，未須卜築向蒿萊。
送輝雲際二首·其一
作者：朱松
朝代：宋

三日雨行來款關，篝燈相語雪霾山。
低回俗裏未能免，只有對君非强顔。
送輝雲際二首·其二
作者：朱松
朝代：宋

認取芝峯鉢中影，要君歸去首重回。
相思手折寄千里，想有南枝迎臘開。
送辉云际二首
作者：朱松
朝代：宋

三日雨行来款关，篝灯相语雪霾山。低回俗里未能免，只有对君非强颜。认取芝峰钵中影，要君归去首重回。相思手折寄千里，想有南枝迎腊开。
送辉云际二首·其一
作者：朱松
朝代：宋

三日雨行来款关，篝灯相语雪霾山。
低回俗裏未能免，只有对君非强颜。
送辉云际二首·其一
作者：朱松
朝代：宋

三日雨行来款关，篝灯相语雪霾山。低回俗里未能免，只有对君非强颜。
送辉云际二首·其二
作者：朱松
朝代：宋

认取芝峯钵中影，要君归去首重回。
相思手折寄千里，想有南枝迎腊开。
送辉云际二首·其二
作者：朱松
朝代：宋

认取芝峰钵中影，要君归去首重回。相思手折寄千里，想有南枝迎腊开。
送金确然归弋阳
作者：朱松
朝代：宋

昔我云溪居，送子云溪濆。重来问何时，笑指溪上云。一别四周星，坐此世故纷。衰颜两非昔，华发粲可耘。我缠风树悲，终日无一欣。子乃水菽忧，尚此奔走勤。对床语未终，悬知便离分。霜风吹客袂，别意如丝棼。子归葛陂上，去路接乡枌。归梦尚随子，何当叹离群。
送金确然归弋阳
作者：朱松
朝代：宋

昔我云溪居，送子云溪濆。
重来问何时，笑指溪上云。
一别四周星，坐此世故纷。
衰颜两非昔，华髮粲可耘。
我缠风树悲，终日无一欣。
子乃水菽忧，尚此奔走勤。
对床语未终，悬知便离分。
霜风吹客袂，别意如丝棼。
子归葛陂上，去路接乡枌。
归梦尚随子，何当叹离群。
送金確然歸弋陽
作者：朱松
朝代：宋

昔我雲溪居，送子雲溪濆。
重來問何時，笑指谿上雲。
一別四周星，坐此世故紛。
衰顔兩非昔，華髮粲可耘。
我纏風樹悲，終日無一欣。
子乃水菽憂，尚此奔走勤。
對牀語未終，懸知便離分。
霜風吹客袂，別意如絲棼。
子歸葛陂上，去路接鄉枌。
歸夢尚隨子，何當歎離群。
送黄彥武西上
作者：朱松
朝代：宋

門掩蓬蒿氣浩然，西風筆勢更翩翩。
未忘大學虀鹽味，時說定林文字禪。
蘆葉風光傾上國，槐花心緒記當年。
里門歸日車應下，置酒遲君沈水邊。
送黄彦武西上
作者：朱松
朝代：宋

门掩蓬蒿气浩然，西风笔势更翩翩。
未忘大学虀盐味，时说定林文字禅。
芦叶风光倾上国，槐花心绪记当年。
里门归日车应下，置酒迟君沈水边。
送黄彦武西上
作者：朱松
朝代：宋

门掩蓬蒿气浩然，西风笔势更翩翩。未忘大学齑盐味，时说定林文字禅。芦叶风光倾上国，槐花心绪记当年。里门归日车应下，置酒迟君沈水边。
逢年与德粲同之温陵谒大智禅师医作四小诗送之
作者：朱松
朝代：宋

丈室掩槐夏，与君同卧痾。平生莫逆人，裹饭谁见过。跰？起鉴井，万古寂不波。观心要知是，造物如吾何。六年别故山，松竹故无恙。此身已天涯，飘走复何向。清源老医师，砭偻出投杖。勿辞一往勤，挹彼上池涨。石梁跨蚝山，永与方壶久。凭君持一杯，往酹济川手。遥知相携处，溟渤浸箕斗。作诗问大钧，犹有斯人否。山河我四大，物我同一体。谁为苦疾痒，搔按不容拟。多生抱此念，耿耿未云已。那知知鱼乐，更有濠梁子。
逢年与德粲同之温陵谒大智禅师医作四小诗送之·其一
作者：朱松
朝代：宋

丈室掩槐夏，与君同卧痾。平生莫逆人，裹饭谁见过。跰？起鉴井，万古寂不波。观心要知是，造物如吾何。
逢年与德粲同之温陵谒大智禅师医作四小诗送之·其一
作者：朱松
朝代：宋
体裁：古风

丈室掩槐夏，与君同卧痾。平生莫逆人，裹饭谁见过。跰�起鉴井，万古寂不波。观心要知是，造物如吾何。
逢年与德粲同之温陵谒大智禅师医作四小诗送之·其一
作者：朱松
朝代：宋

丈室掩槐夏，与君同卧痾。
平生莫逆人，裹饭谁见过。
跰𨇤起鑑井，万古寂不波。
观心要知是，造物如吾何。
逢年与德粲同之温陵谒大智禅师医作四小诗送之·其三
作者：朱松
朝代：宋
体裁：古风

石梁跨蚝山，永与方壶久。凭君持一杯，往酹济川手。遥知相携处，溟渤浸箕斗。作诗问大钧，犹有斯人否。
逢年与德粲同之温陵谒大智禅师医作四小诗送之·其二
作者：朱松
朝代：宋

六年别故山，松竹故无恙。此身已天涯，飘走复何向。清源老医师，砭偻出投杖。勿辞一往勤，挹彼上池涨。
逢年与德粲同之温陵谒大智禅师医作四小诗送之·其二
作者：朱松
朝代：宋

六年别故山，松竹故无恙。
此身已天涯，飘走復何向。
清源老医师，砭偻出投杖。
勿辞一往勤，挹彼上池涨。
逢年与德粲同之温陵谒大智禅师医作四小诗送之·其四
作者：朱松
朝代：宋
体裁：古风

山河我四大，物我同一体。谁为苦疾痒，搔按不容拟。多生抱此念，耿耿未云已。那知知鱼乐，更有濠梁子。
逢年與德粲同之溫陵謁大智禪師醫作四小詩送之·其一
作者：朱松
朝代：宋

丈室掩槐夏，與君同卧痾。
平生莫逆人，裹飯誰見過。
跰𨇤起鑑井，萬古寂不波。
觀心要知是，造物如吾何。
逢年與德粲同之溫陵謁大智禪師醫作四小詩送之·其二
作者：朱松
朝代：宋

六年別故山，松竹故無恙。
此身已天涯，飄走復何向。
清源老醫師，砭僂出投杖。
勿辭一往勤，挹彼上池漲。
逢年與德粲同之溫陵謁大智禪師醫作四小詩送之·其四
作者：朱松
朝代：宋

山河我四大，物我同一體。
誰爲苦疾癢，搔按不容擬。
多生抱此念，耿耿未云已。
那知知魚樂，更有濠梁子。
遊南峰贈長老
作者：朱松
朝代：宋

欲問春歸只意行，亂紅吹盡綠冥冥。
道人那管芳菲過，沙劫成灰睡未醒。
遊報國院用壁間韻示同遊二首·其一
作者：朱松
朝代：宋

招提一葉弄新晴，却信朝簷鵲有靈。
猶有幽花堪繫纜，爲言輕手惜飄零。
遊報國院用壁間韻示同遊二首·其二
作者：朱松
朝代：宋

老僧彌勒久同龕，應笑遊人世味甘。
小數何曾工九九，深禪聊欲問三三。
遊妙峰庵二首·其一
作者：朱松
朝代：宋

朝暖南岡一杖藜，忽投深壑得禪栖。
共言伐翳通樵徑，後日重來路恐迷。
遊妙峰庵二首·其二
作者：朱松
朝代：宋

手開茅棘養疏慵，不著塵中車馬蹤。
只許幽人來別嶺，卧聽石磴響枯筇。
遊山光寺
作者：朱松
朝代：宋

寺藏兩山腹，路轉百步陰。
登高試病脚，掬冷清煩襟。
敗壁龕石刻，歲月不可尋。
唯應查公石，俛仰閲古今。
屋古困枝柱，摧頹力難任。
何當咄嗟辦，嗣彼鐘梵音。
興衰豈關吾，得酒且滿斟。
歸路有溪月，攬之醒吾心。
遊西峰院留別友人
作者：朱松
朝代：宋

兀兀掩關坐，后土冒泥塗。
繁陰忽披猖，懷哉歎離居。
眷我二三子，共此一日娛。
欣然忘華陋，意行非始圖。
圍竹粉黏带，弄泉雲遶裾。
共賭羊山棋，不釣溫水魚。
野色一以暝，歸舟相與拏。
豈無軟脚酒，新熟不用沽。
急景棄尺璧，中原睠丘墟。
丈夫患不免，低回竟何如。
安能逐兒輩，飛翔爭腐餘。
但憂著鞭子，滯留嘲賈胡。
遊鄭圃
作者：朱松
朝代：宋

城郭不去眼，而得林壑娛。
低回撫壯心，欲吐無與俱。
鏗然一枝筇，細磴爭樵漁。
挽衣徑與飲，不省誰爲吾。
道中
作者：朱松
朝代：宋

驕陽久自殺，一雨蕩龜拆。
田夫夢亦好，翻隴已幽咽。
朝來喜相語，一飽心已决。
翻翻風葉亂，嫋嫋露芒白。
去年禾欲秀，積潦滿秋澤。
今年豈堪旱，束手就溝壑。
我生拙謀口，藜藿甘如蜜。
向來真過計，憂民豈吾職。
赤子天可憐，嗟人獨何力。
何須事兒戲，合沓來賀客。
稍欣新稻熟，社酒行可覓。
當同扶路翁，醉歸舞南陌。
道中
作者：朱松
朝代：宋

骄阳久自杀，一雨荡龟坼。田夫梦亦好，翻陇已幽咽。朝来喜相语，一饱心已决。翻翻风叶乱，袅袅露芒白。去年禾欲秀，积潦满秋泽。今年岂堪旱，束手就沟壑。我生拙谋口，藜藿甘如蜜。向来真过计，忧民岂吾职。赤子天可怜，嗟人独何力。何须事儿戏，合沓来贺客。稍欣新稻熟，社酒行可觅。当同扶路翁，醉归舞南陌。
道中
作者：朱松
朝代：宋

骄阳久自杀，一雨荡龟拆。
田夫梦亦好，翻陇已幽咽。
朝来喜相语，一饱心已决。
翻翻风叶乱，袅袅露芒白。
去年禾欲秀，积潦满秋泽。
今年岂堪旱，束手就沟壑。
我生拙谋口，藜藿甘如蜜。
向来真过计，忧民岂吾职。
赤子天可怜，嗟人独何力。
何须事儿戏，合沓来贺客。
稍欣新稻熟，社酒行可觅。
当同扶路翁，醉归舞南陌。
道中得雨
作者：朱松
朝代：宋

我行田野间，吁嗟连数村。千山收宿雨，溪作黄梅浑。渐看风叶底，一洗龟坼痕。馀功被行客，稍压旱尘昏。